open-index/open-wikipedia-markdown huggingface dataset:
বনিতা

**বনিতা** হ'ল মলয়ালা মনোৰমা গোটৰ দ্বাৰা প্ৰকাশিত মহিলা পষেকীয়া আলোচনী। এই আলোচনীখন মালয়ালম আৰু হিন্দী ভাষাত ভাষাত প্ৰকাশিত হয় আৰু ইয়ে ভাৰতৰ সৰ্বাধিক পঠিত আলোচনীৰ ভিতৰত প্ৰথম স্থান লাভ কৰিছে। মালয়ালম তথা সংস্কৃত ভাষাত বনিতা শব্দৰ অৰ্থ হৈছে নাৰী। কিছুমানৰ মতে আলোচনীখনত যিহেতু সকলো বিষয়ৰ লেখা প্ৰকাশ পায় আৰু এই কথা বিবেচনা কৰি ইয়াক কেৱল মহিলা আলোচনী বুলি কোৱাটো উচিত নহয়। ২০০৪ চনত আলোচনীখনৰ মালয়ালম সংস্কৰণৰ পাঠকৰ সংখ্যা আছিল ৩৭ লাখৰো অধিক আছিল। ওনাম, ইষ্টাৰ, খ্ৰীষ্টমাছ আৰু নৱবৰ্ষৰ সময়ত আলোচনীখনৰ বিশেষ সংখ্যা প্ৰকাশ কৰা হয়। 

## ইতিহাস আৰু পৰিচয়

*বনিতা* এখন মাহেকীয়া আলোচনী ৰূপে ১৯৭৫ চনত আৰম্ভ হৈছিল আৰু ১৯৮৭ চনত পষেকীয়া আলোচনীলৈ পৰিণত হৈছিল। এই আলোচনীখন আন্নাম্মা মেথিউৰ দ্বাৰা প্ৰতিষ্ঠা হৈছিল, যি কে.এম. মেথিউৰ পত্নী আছিল আৰু সমাজসেৱা, ৰন্ধন-বিজ্ঞান, সাংবাদিকতা আৰু সাহিত্যৰ ক্ষেত্ৰত গুৰুত্বপূৰ্ণ অৱদান আগবঢ়াইছিল। *বনিতা* মালয়ালম ভাষাত প্ৰকাশিত হয় আৰু ১৯৯৭ চনত হিন্দী সংস্কৰণ আৰম্ভ কৰিছিল। যদিও ইয়াৰ নাম সংস্কৃত ভাষাত "স্ত্ৰী" বা "মহিলা" বুলি অৰ্থ কৰে, এই আলোচনীত বিভিন্ন বিষয়ৰ খবৰ, মতামত আৰু প্ৰবন্ধ থাকে, যি কেৱল মহিলাসকলৰ বাবে সীমিত নহয়। 

*বনিতা* কোত্তায়ামস্থিত MM Publications Ltd. দ্বাৰা প্ৰকাশিত হয়। MM Publications Ltd. মলয়ালা মনোৰমা গোটৰ অংশ। এই আলোচনী মাহত দুবাৰ প্ৰকাশিত হয় আৰু ওনাম, ইষ্টাৰ, নৱবৰ্ষ আৰু বৰদিন উপলক্ষে বিশেষ দ্বিমাসিক সংখ্যা অন্তৰ্ভুক্ত থাকে। 

জুলাই-ডিচেম্বৰ ২০০০ সময়ছোৱাত, *বনিতা* ভাৰতৰ আটাইতকৈ বেছি বিক্ৰী হোৱা আলোচনী আছিল, যাৰ সম্প্ৰচাৰসংখ্যা আছিল ৩,৮২,০২৭ কপি। ২০১২ চনত, এই আলোচনীৰ মালয়ালম সংস্কৰণৰ পাঠকসংখ্যা ২.২৭ নিযুত অতিক্ৰম কৰিছিল, যি ভাৰতৰ ভিতৰত আটাইতকৈ বেছি পঠিত আলোচনী আছিল।

## তথ্যসূত্ৰ

শ্ৰেণী:মহিলা আলোচনী
শ্ৰেণী:হিন্দী আলোচনী
শ্ৰেণী:ভাৰতত প্ৰকাশিত আলোচনী
তাৰা দেৱী (গায়িকা)

**তাৰা দেৱী **তাৰা দেৱী শ্ৰেষ্ঠা (জন্ম:১৫ জানুৱাৰী, ১৯৪৬ –মৃতু্্য: ২৩ জানুৱাৰী ২০০৬) পেছাদাৰীভাৱে তাৰা দেৱী নামেৰে জনাজাত। তেওঁ এগৰাকী নেপালী গায়িকা আছিল। তেওঁক "নেপালৰ নাইটিংগেল" বুলি জনা যায়। তেওঁৰ জীৱনকালত ৪,০০০ ৰো অধিক গান ৰেকৰ্ড কৰিছিল। তাৰা দেৱীৰ সংগীতৰ বিষয়বস্তু বেছিভাগ দেশপ্ৰেম আৰু জাতীপ্ৰেম আছিল।

## তথ্যৰ উৎস
শ্ৰেণী: গায়িকাশ্ৰেণী: নেপালৰ ব্যক্তিশ্ৰেণী: মৃত ব্যক্তি
আছিফা আখতাৰ

**আছিফা আখতাৰ** ; এগৰাকী পাকিস্তানী জীৱবিজ্ঞানী যিয়ে ক্ৰম'জম নিয়ন্ত্ৰণৰ ক্ষেত্ৰত উল্লেখযোগ্য অৱদান আগবঢ়াইছে। তেওঁ মেক্স প্লেংক ইনষ্টিটিউট অৱ ইমিউন'বায়'লজি এণ্ড এপিজেনেটিক্সৰ ক্ৰ'মেটিন নিয়ন্ত্ৰণ বিভাগৰ জ্যেষ্ঠ গোটৰ নেত্ৰী আৰু পৰিচালক। ২০১৩ চনত আখতাৰক ইএমবিঅ'ৰ সদস্যপদ প্ৰদান কৰা হয়। ২০২০ চনৰ জুলাই মাহত তেওঁ মেক্স প্লেংক ছ'চাইটিৰ জীৱবিজ্ঞান আৰু চিকিৎসা বিভাগৰ প্ৰথম আন্তঃৰাষ্ট্ৰীয় আৰু মহিলা উপ-সভানেত্ৰী হয়।
## শৈক্ষিক কেৰিয়াৰ
মূলত আছিফা আখতাৰ পাকিস্তানৰ কৰাচীৰ বাসিন্দা আছিল। তেওঁ ইউনিভাৰ্চিটি কলেজ লণ্ডনত জীৱবিজ্ঞানত স্নাতক ডিগ্ৰী (বি এছ চি)ৰ বাবে অধ্যয়ন কৰিছিল। ইয়াৰ পাছত তেওঁ ইম্পেৰিয়েল কেন্সাৰ ৰিচাৰ্চ ফাণ্ড ( যি খন বৰ্তমান ফ্ৰান্সিছ ক্ৰিক ইনষ্টিটিউটৰ অংশ) লৈ যায় আৰু তাত তেওঁ ৰিচাৰ্ড ট্ৰেইছমেনৰ প্ৰৱন্ধশালাত ট্ৰান্সক্ৰিপচনেল ৰেগুলেচন  বিষয়ত অধ্যয়ন ও গৱেষণা কৰি পি এইচ ডি লাভ কৰিছিল। তাৰ পিছত আখতাৰ ক্ৰ’মেটিন নিয়ন্ত্ৰণৰ পোষ্ট ডক্টৰেট অধ্যয়নৰ ওপৰত মনোযোগ দিছিল আৰু সেইয়া যথাক্ৰমে,  পিটাৰ বেকাৰৰ লেবৰেটৰী জাৰ্মানীত, ইউৰোপীয় আণৱিক জীৱবিজ্ঞান লেবৰেটৰী(EMBL), হাইডেলবাৰ্গ আৰু মিউনিখৰ এডলফ বুটেনাণ্ড ইনষ্টিটিউটত সম্পন্ন কৰিছিল। ২০০১ চনত আখতাৰ ইএমবিএলৰ এটা গবেষণা দলৰ নেতা হিচাপে যোগ দিয়ে। ইয়াৰ কিছু দিনৰ পিছত ২০০৯ চনত ফ্ৰেইবাৰ্গৰ মেক্স প্লেংক ইনষ্টিটিউট অৱ ইমিউন'বায়'লজি এণ্ড এপিজেনেটিক্স লৈ গুচি যায় আৰু তাত তেওঁ আখতাৰ লেবৰেটৰীৰৰ মুৰব্বী হিচাবে যোগ দিয়ে। আছিফা আখতাৰ জাৰ্নেল অৱ চেল চাইন্সৰ সম্পাদক হিচাপেও কৰ্মৰত।  ২০২০ চনৰ ১ জুলাইত তেওঁ মেক্স প্লেংক ছ’চাইটিৰ জীৱবিজ্ঞান আৰু চিকিৎসা শাখাৰ উপ-সভানেত্ৰী নিৰ্বাচিত হয়।

## গৱেষণাৰ আগ্ৰহ
আছিফা আখতাৰ গৱেষণাৰ কেন্দ্ৰবিন্দু হৈছে ক্ৰ’মেটিন আৰু এপিজেনেটিক ব্যৱস্থাৰ অধ্যয়ন। ড্ৰ'ছফিলা মেলানোগাষ্টাৰ নামৰ মাখিৰ প্ৰজাতিটোক পৰীক্ষামূলক আৰ্হি হিচাপে ব্যৱহাৰ কৰি আখতাৰে এক্স ক্ৰম'জমৰ নিয়ন্ত্ৰণত মাত্ৰা ক্ষতিপূৰণে কেনেদৰে কাম কৰে সেই বিষয়ে অনুসন্ধান কৰে।  নিউক্লিয়াৰ আৰ এন এ হেলিকেজ ডি এইচ এক্স ৯ এ ট্ৰেন্সপ'জন সন্নিৱিষ্ট কৰাৰ বিপজ্জনক প্ৰভাৱৰ পৰা জিনমক কেনেকৈ ৰক্ষা কৰে তাৰ ওপৰতো অধ্যয়নসমূহে গুৰুত্ব আৰোপ কৰিছে।  শেহতীয়াকৈ আখতাৰে নিউক্লিঅ'জমৰ পৰিৱেশৰ পৰিৱৰ্তনৰ দ্বাৰা ট্ৰান্সক্ৰিপচন নিষ্ঠা কেনেকৈ প্ৰভাৱিত হয় সেই বিষয়ে অনুসন্ধান কৰিছে। 

## বঁটা আৰু সন্মান
*২০০৮ চনত আখতাৰে কেৰিয়াৰৰ আৰম্ভণিৰ ইউৰোপীয় জীৱন বিজ্ঞান সংস্থাৰ বঁটা লাভ কৰে।
*২০১৩ চনত আখতাৰক ইএমবিঅ'ৰ সদস্যপদ প্ৰদান কৰা হয়।
*২০১৭ চনত আখতাৰক ফেল্ডবাৰ্গ বঁটা প্ৰদান কৰা হয়।
*২০২১ চনত আখতাৰক লাইবনিজ বঁটা প্ৰদান কৰা হয়।
*২০১৯ চনত তেওঁ জাৰ্মান একাডেমী অৱ চাইন্সেছ লিওপলডিনাৰ সদস্য হয়।

## তথ্য সূত্ৰ
সৌৰ মা

**সৌৰ মা** () হ'ল ভাৰতৰ বেয়াৰফুট কলেজত সৌৰ কাৰ্যসূচীৰ কাৰিকৰী বিদ্যাবিদ হিচাপে হাতে কামে প্ৰশিক্ষণ লোৱা বিভিন্ন দেশৰ মহিলাসকলক দিয়া মৰমতে দিয়া নাম। আনুষ্ঠানিক শিক্ষা বা সাক্ষৰতা কম বা একেবাৰেই নথকা, সাধাৰণতে ৩৫ৰ পৰা ৫০ বছৰৰ ভিতৰত, সৰু ল’ৰা-ছোৱালী নথকা, আৰু প্ৰায়ে দৰিদ্ৰ গ্ৰাম্য অঞ্চলৰ পৰা অহা এই মহিলাসকলে পূৰ্বতে বৈদ্যুতিক নোহোৱা গাঁৱত সৌৰ পেনেল আৰু সঁজুলিসমূহ একত্ৰিত, স্থাপন, মেৰামতি আৰু ৰক্ষণাবেক্ষণৰ কাম কৰে। এই কাম কৰি মহিলাসকলে বহনক্ষম আয় লাভ কৰে আৰু পত্নী আৰু মাতৃৰ বাহিৰেও তেওঁলোকৰ সম্প্ৰদায়ত নতুন ভূমিকা লাভ কৰে, তেওঁলোকক কৰ্ম, শিক্ষা আৰু পাৰিবাৰিক জীৱনৰ বাবে পোহৰৰ নিৰাপদ, বহনক্ষম উৎসৰ সুবিধা প্ৰদান কৰি। 

## পটভূমি
১৯৯৭ চনত বাংকাৰ ৰয়ে ভাৰতত প্ৰতিষ্ঠা কৰা বেয়াৰফুট কলেজৰ অন্যতম লক্ষ্য হিচাপে নিৰক্ষৰ মহিলাসকলক শিক্ষিত কৰা। ২০২৫ চনৰ আৰম্ভণিতে কলেজখনৰ সৌৰ কাৰ্যসূচীয়ে ৯৩খন দেশৰ ৩৫০০ গ্ৰাম্য মহিলাক প্ৰশিক্ষণ দিছিল, যাৰ ফলত পূৰ্বতকৈ ২৫ লাখ অধিক লোকে সৌৰশক্তিচালিত পোহৰৰ সুবিধা লাভ কৰিছিল।

সৌৰ কাৰ্যসূচীত অংশগ্ৰহণ কৰা মহিলাসকলে, যিসকলে আগতেও যদি আচলতে ঘৰৰ পৰা বৰ বেছিকৈ ভ্ৰমণ কৰা নাই বা আঁতৰি গৈছে, তেওঁলোকে ছমাহৰ প্ৰশিক্ষণ পাঠ্যক্ৰমত অংশগ্ৰহণ কৰে য’ত তেওঁলোকে সৌৰ বিদ্যুৎকৰণ ব্যৱস্থা, যেনে এল ই ডি লেম্প, চাৰ্জ কণ্ট্ৰ’লাৰ, ঘৰুৱা পোহৰৰ ব্যৱস্থা আৰু সৌৰ বন্তি নিৰ্মাণ কৰিবলৈ শিকে। এই কাৰ্যসূচীয়ে বহুতো ভিন্ন ব্যৱসায়িক অংশীদাৰিত্বৰ সৈতে সংযোগ স্থাপন কৰে যাতে মহিলাসকলে উভতি অহাৰ সময়ত স্থাপন কৰিব পৰাকৈ প্ৰয়োজনীয় হাৰ্ডৱেৰসমূহ তেওঁলোকৰ গাঁৱলৈ প্ৰেৰণ কৰিব পৰা যায়।

যিহেতু মহিলাসকল শ্ৰেণীকোঠাত থকাত অভ্যস্ত আৰু তথাপিও বহুভাষিক, বহু-সাংস্কৃতিক শিক্ষণ গোটত নিজকে বিচাৰি পায়, সেয়েহে পাঠ্যক্ৰমসমূহে প্ৰযুক্তিৰ ৰহস্যমুক্ত কৰি প্ৰয়োজনীয় দক্ষতা প্ৰকাশ কৰিবলৈ ৰং, ছবি, ইংগিত, ব্যৱহাৰিক অভিজ্ঞতা আৰু সাংকেতিক ভাষাৰ দৰে পাঠদান পদ্ধতি ব্যৱহাৰ কৰে।

## ভৌগোলিক বিস্তাৰ
এতিয়া বহু দেশত সৌৰ মা আছে। উদাহৰণস্বৰূপে জাঞ্জিবাৰত বেয়াৰফুট কলেজে ২০১৫ চনৰ পৰা ৬৫ গৰাকী মহিলাক সৌৰ অভিযান্ত্ৰিকতাৰ প্ৰশিক্ষণ দিছে। তেওঁলোকে পাছলৈ প্ৰায় ৩০খন গাঁৱৰ প্ৰায় ১৮০০ ঘৰ বিদ্যুতৰ সৈতে সংযোগ কৰিছে। মালাৱী, বটছৱানা, কেনিয়া আৰু তাঞ্জানিয়া 

আৰু সেনেগালত সৌৰ মা আছে।  জৰ্ডানত ৰাফেয়া নামৰ বেদুইন সৌৰ মাক লৈ এখন ছবি নিৰ্মাণ কৰিছে। প্ৰশান্ত মহাসাগৰীয় অঞ্চলৰ মহিলাসকলো সৌৰ মা হৈ পৰিছে। নেপালতো সৌৰ মা আছে। এতিয়া সমগ্ৰ ভাৰত, জাঞ্জিবাৰ, বুৰ্কিনা ফাসো, লাইবেৰিয়া, গুৱাটেমালা, ফিজি আৰু সেনেগালতো প্ৰশিক্ষণ কেন্দ্ৰ আছে যাতে কিছুমান মহিলাই প্ৰশিক্ষণ লাভ কৰিবলৈ কম দূৰলৈ যাব লগা হয়।

সৌৰ মাতৃসকলক এতিয়া কেছ ষ্টাডি, প্ৰবন্ধ আৰু শিক্ষণ প্ৰকল্পত অন্তৰ্ভুক্ত কৰা হৈছে। এইবোৰো গৱেষণাৰ বিষয়। উদাহৰণস্বৰূপে, ছুইডেনৰ চেলমাৰ্ছ ইউনিভাৰ্চিটি অৱ টেকন’লজিৰ গৱেষকসকলে, তেওঁলোকৰ কামৰ ওপৰত অধ্যয়ন কৰিছে। তেওঁলোকে কয় যে সৌৰ কাৰ্যসূচীয়ে “পিতৃতান্ত্ৰিক নীতি-নিয়মসমূহে নাৰীক জ্ঞানী আৰু দক্ষ ব্যক্তি হিচাপে তেওঁলোকৰ ক্ষমতাত যিদৰে ক্ষতি কৰে” আৰু “আনুষ্ঠানিক শিক্ষা নথকা লোকসকলে বিশেষজ্ঞ আৰু সম্প্ৰদায়ৰ নেতা হোৱাৰ ক্ষমতা থাকিব পাৰে বুলি দেখুৱাই কলংক আৰু সামাজিক বাধাসমূহ ভাঙি পেলায়।" 

## তথ্যসূত্ৰ

শ্ৰেণী:নাৰী
শ্ৰেণী:নাৰী শিক্ষা
ছা জা

**ছা জা** () (গ’ ফৰ্থ এণ্ড শ্বাইন) হ'ল ভাৰতৰ ডিজিটেল-প্ৰথম যুৱ ব্ৰেণ্ড যিয়ে ছোৱালীসকলক তেওঁলোকৰ জীৱনত বাছনি আৰু পৰিৱৰ্তন কৰিবলৈ প্ৰয়োজনীয় আত্মবিশ্বাস গঢ়ি তোলাত সহায় কৰাৰ লক্ষ্য ৰাখে।

২০২০ চনত ছা জায়ে "বল বেহেন" নামৰ হিংগলিছ চেটবট এটা মুকলি কৰে যিয়ে ছোৱালীক সম্পৰ্ক আৰু প্ৰজনন স্বাস্থ্যৰ দৰে স্পৰ্শকাতৰ বিষয়ত প্ৰশ্ন কৰিবলৈ এক নিৰাপদ স্থান প্ৰদান কৰে।

ইয়াৰ উপৰিও ২০১৯ চনত কেৱল ছোৱালীৰ বাবেহে ফেচবুক কমিউনিটি "বাক বাক গেং" প্ৰতিষ্ঠা কৰিছিল, যিয়ে ছা জাৰ কন্টেন্টত সামৰি লোৱা বিভিন্ন বিষয়ৰ ওপৰত ছোৱালীৰ বাবে এক নিৰাপদ স্থান হিচাপে কাম কৰিছিল।

## স্বীকৃতিসমূহ

* ইউনেস্কো, ইউনিচেফ, ডব্লিউ.এইচ.অ '., এইচ.আৰ.পি. আৰু ইউ.এন.এফ.পি.এ ২০২০ চনত মুকলি কৰা যুৱ-কেন্দ্ৰিক ডিজিটেল স্বাস্থ্য হস্তক্ষেপৰ বাবে এক আৰ্হিৰ বাবে শ্ৰেষ্ঠ অনুশীলন কেচ ষ্টাডি হিচাপে কাম কৰিবলৈ ছা জা-ক নিযুক্ত কৰিছিল। 
* ডিজিটেল মিডিয়া ধাৰাবাহিক খুল্লাম খুল্লাই এটা কাৰণৰ বাবে ডিজিটেল মিডিয়া প্ৰচাৰৰ শ্ৰেষ্ঠ সমল'ৰ বাবে ইণ্ডিয়া কন্টেন্ট লিডাৰশ্বিপ বঁটা, ২০২০ লাভ কৰিছিল। 

## তথ্যসূত্ৰ

শ্ৰেণী:নাৰী শিক্ষা
নেহা ধুপীয়া

**নেহা ধুপীয়া** (; জন্ম ২৭ আগষ্ট ১৯৮০) এগৰাকী ভাৰতীয় অভিনেত্ৰী, নাৰীবাদী, মডেল আৰু সৌন্দৰ্য্য প্ৰতিযোগিতাৰ খিতাপধাৰী। ২০০২ চনত ফেমিনা মিছ ইণ্ডিয়াৰ খিতাপ লাভ কৰাৰ লগতে ২০০২ চনত মিছ ইউনিভাৰ্ছত ভাৰতক প্ৰতিনিধিত্ব কৰিছিল। কেইবাটাও চলচ্চিত্ৰ প্ৰডাকচনত কাম কৰাৰ লগতে ৰিয়েলিটি শ্ব’ত কেইবাবাৰো অভিনয় কৰিছে। 

## আৰম্ভণি জীৱন
ভাৰতৰ কোচিত জন্মগ্ৰহণ কৰা নেহাই দিল্লীৰ জিছুছ এণ্ড মেৰী কলেজৰ পৰা স্নাতক ডিগ্ৰী লাভ কৰে।

## কৰ্মজীৱন

নেহাই নতুন দিল্লীত গ্ৰেফিটি নামৰ নাট এখনত অভিনয়ত আত্মপ্ৰকাশ কৰিছিল। ইয়াৰ পিছত তেওঁ ইণ্ডিপপ বেণ্ড ইউফ’ৰিয়াৰ এটা মিউজিক ভিডিঅ’ত অভিনয় কৰিছিল আৰু বিজ্ঞাপন অভিযানৰ বাবে মডেলিং কৰিছিল। তেওঁ ইয়াৰ পিছতে টিভি ধাৰাবাহিক ৰাজধানীত অভিনয় কৰে। ২০০২ চনত ফেমিনা মিছ ইণ্ডিয়া প্ৰতিযোগিতাত অংশগ্ৰহণ কৰি ২০০২ চনৰ মিছ ইণ্ডিয়া হিচাপে মুকুট পিন্ধে, ইয়াৰ পিছত তেওঁক পুয়েৰ্টো ৰিকোত অনুষ্ঠিত হোৱা মিছ ইউনিভাৰ্ছ ২০০২ প্ৰতিযোগিতালৈ পঠিওৱা হয় আৰু তাত তেওঁ শীৰ্ষ ১০ ৰ ভিতৰত স্থান লাভ কৰে।  প্ৰতিযোগিতাখনত স্থান লাভ কৰাৰ পিছত নেহাই ভাৰতীয় বৈদেশিক সেৱাত কেৰিয়াৰ গঢ়িবলৈ মনস্থ কৰিছিল যদিও ইয়াৰ পৰিৱৰ্তে অভিনয়ৰ কৰিবলৈ আৰম্ভ কৰে।

### চলচ্চিত্ৰ কেৰিয়াৰ
২০০৩ চনত বক্স অফিচত গড় প্ৰদৰ্শন লাভ কৰা *কায়ামত: চিটি আণ্ডাৰ থ্ৰেট* ছবিখনৰ জৰিয়তে তেওঁৰ বলীউড অভিষেক ঘটে। জুলি ছবিত শিৰোনাম চৰিত্ৰত অভিনয় কৰি তেওঁ খ্যাতি অৰ্জন কৰে আৰু তাৰ পিছত *শ্বীছা* (২০০৫) ছবিত যমজ ভগ্নীৰ দ্বৈত চৰিত্ৰত অভিনয় কৰে যদিও বক্স অফিচত ই ভাল প্ৰদৰ্শন কৰা নাছিল। ইয়াৰ পিছত নেহাই *কিয়া কূল হাই হাম* (২০০৫) আৰু *শ্বুটআউট এট লোকাণ্ডৱালা* (২০০৭)ৰ দৰে ছবিত অভিনয় কৰে, যিয়ে বক্স অফিচত ভাল প্ৰদৰ্শন কৰে আৰু সংকলন ছবি *দুছ কাহিনীয়ান* (২০০৭)ৰ এটা খণ্ডত অভিনয় কৰে। 

ইয়াৰ পিছৰ বছৰবোৰত নেহাই *চুপ চুপ কে* (২০০৬), *এক চলিছ কি লাষ্ট লোকেল* (২০০৭), *মিথ্যা* (২০০৮), *মহাৰথী* (২০০৮), আৰু *সিং ইছ কিং* (২০০৮) আৰু *দাসবিদনিয়া* (২০০৮)কে ধৰি একাধিক ছবিত সহযোগী চৰিত্ৰত অভিনয় কৰে। ২০১১ চনত মহাত্মা গান্ধীৰ ওপৰত নিৰ্মিত ডিয়াৰ ফ্ৰেণ্ড হিটলাৰ ছবিত ইভা ব্ৰাউনৰ চৰিত্ৰত অভিনয় কৰিছিল। 

## ব্যক্তিগত জীৱন আৰু অফ-স্ক্ৰীণ কাম

নেহাই কনচাৰ্ণ ইণ্ডিয়া ফাউণ্ডেশ্যনক সহায় কৰিবলৈ মুম্বাই মাৰাথনত দৌৰিছে আৰু ৫ লাখৰো অধিক ধন সংগ্ৰহ কৰাত সহায় কৰিছে। ২০১১ চনত ছিকিমত হোৱা ভূমিকম্পৰ বলি হোৱা লোকসকলৰ বাবে ধন সংগ্ৰহতো সহায় কৰিছিল। 
২০১২ চনৰ জি আৰ ৮ মহিলা বঁটাত তেওঁ কণ্ঠদান কৰিছিল। নেহা এজন নিৰামিষভোজী।

নেহাই ২০১৮ চনৰ ১০ মে'ত গুৰুদ্বাৰাত ব্যক্তিগত অনুষ্ঠানত ভাৰতীয় ক্ৰিকেট দলৰ প্ৰাক্তন অধিনায়ক বিষান সিং বেদীৰ পুত্ৰ অভিনেতা অংগদ বেদীৰ সৈতে বিয়া হয়।
২০১৮ চনৰ ১৮ নৱেম্বৰত মেহৰ ধুপীয়া বেদী নামৰ এগৰাকী কন্যা সন্তান জন্ম দিয়ে। 

## ফিল্মগ্ৰাফী

### চিনেমা

### টেলিভিছন

## তথ্য সংগ্ৰহ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
ৰাণী নৰহ

**ৰাণী নৰহ** (, জন্ম-জাহানাৰা চৌধুৰী; ৩১ অক্টোবৰ ১৯৬৫) অসমৰ এগৰাকী ৰাজনীতিবিদ আৰু ভাৰতীয় জাতীয় কংগ্ৰেছৰ সদস্য। তেওঁ ২০১৬ চনৰ পৰা ২০২২ চনলৈ ৰাজ্যসভাত অসমক সংসদ সদস্য হিচাপে প্ৰতিনিধিত্ব কৰিছিল। ১৯৯৮ চনৰ পৰা ২০০৪ চনলৈ, আৰু পুনৰ ২০০৯ চনৰ পৰা ২০১৪ চনলৈ তেওঁ লোকসভাত লখিমপুৰক প্ৰতিনিধিত্ব কৰিছিল। তেওঁৰ স্বামী ভৰত নৰহ, ভাৰতীয় জাতীয় কংগ্ৰেছৰ সদস্য আৰু নাওবৈচাৰ বিধায়ক।
## জীৱনী
নৰহ গুৱাহাটী বিশ্ববিদ্যালয়ৰ এগৰাকী স্নাতক।তেওঁ পেছাদাৰী ক্ৰিকেট খেলিছিল আৰু অসম ৰাজ্যিক দলৰ অধিনায়ক আছিল। তেওঁ পাছলৈ ভাৰতীয় মহিলা ক্ৰিকেট সন্থাৰ সভানেত্ৰী হয়৷ ইয়াৰ লগতে তেওঁ অসম মহিলা ক্ৰিকেট সন্থাৰ সভানেত্ৰী, অসম ক্ৰিকেট সন্থা আৰু অসম ফুটবল সন্থা দুয়োটাৰে উপ-সভানেত্ৰী হিচাপে কাৰ্যনিৰ্বাহ কৰিছে। তেওঁ ভাৰতত ক্ৰিকেট নিয়ন্ত্ৰণ ব'ৰ্ডৰ মহিলা সমিতিৰ সদস্য আছিল।

১৯৯৮ চনত নৰহ অসম প্ৰদেশ যুৱ কংগ্ৰেছৰ সভাপতি নিৰ্বাচিত হয়।সেই বছৰতে লখিমপুৰ সমষ্টিৰ পৰা লোকসভালৈ তেওঁ নিৰ্বাচিত হয়। ১৯৯৯ আৰু ২০০৯ চনত লখিমপুৰৰ পৰা নৰহ পুনৰ নিৰ্বাচিত হয়।  ২০০৩ চনত নৰহ ভাৰতীয় যুৱ কংগ্ৰেছৰ ৰাষ্ট্ৰীয় পৰিষদলৈ তেওঁ নিৰ্বাচিত হয়। ২০০৯ চনত তেওঁক লোকসভাত ভাৰতীয় জাতীয় কংগ্ৰেছৰ উপ-মুখ্য হুইপ হিচাপে নিযুক্তি দিয়া হয়। ২০১২ চনত নৰহক জনজাতি পৰিক্ৰমা মন্ত্ৰালয়ৰ ৰাজ্যিক মন্ত্ৰী হিচাপে ভাৰতৰ কেন্দ্ৰীয় মন্ত্ৰীসভাত অন্তৰ্ভুক্ত কৰা হয়।  ২০১৬ চনত নৰহ অসমৰ পৰা ৰাজ্যসভালৈ নিৰ্বাচিত হয়।

অসম বিধানসভাৰ ছটা কাৰ্যকালৰ সদস্য আৰু অসম চৰকাৰৰ প্ৰাক্তন কেবিনেট মন্ত্ৰী ভাৰত নৰহৰ সৈতে ৰাণী নৰহৰ বিবাহ হৈছে৷
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
শ্ৰেণী:অসমৰ ব্যক্তি
শ্ৰেণী:ভাৰত চৰকাৰৰ মন্ত্ৰী
শ্ৰেণী:জীৱিত ব্যক্তি
নাজনীন ফাৰুক

**নাজনিন ফাৰুক** (, (১ আগষ্ট ১৯৫৪–১৭ ছেপ্টেম্বৰ ২০২০) ভাৰতীয় জাতীয় কংগ্ৰেছ দলৰ সমাজকৰ্মী, ৰাজনীতিবিদ আৰু ৰাজ্যসভাৰ প্ৰাক্তন সংসদ সদস্য৷ তেওঁ অসমৰ পৰা ৰাজ্যসভাৰ সদস্য নিৰ্বাচিত হৈছিল। 
## প্ৰাথমিক জীৱন আৰু শিক্ষা
১৯৫৪ চনৰ ১ আগষ্টত অসমৰ নগাঁৱত ফাৰুকে জন্মগ্ৰহণ কৰিছিল। তেওঁ মেঘালয়ৰ শ্বিলঙৰ নৰ্থ ইষ্টাৰ্ণ হিল ইউনিভাৰ্চিটিৰ অন্তৰ্গত লেডী কেন কলেজৰ পৰা কলা শাখাত স্নাতক ডিগ্ৰী লাভ কৰে। ১৯৭৩ চনৰ ১০ জানুৱাৰীত আব্দুৰ ৰহমান ফাৰুকৰ সৈতে তেওঁৰ বিবাহ হয়।
## কৰ্মজীৱন
১৯৯৪ চনৰ পৰা ১৯৯৬ চনলৈ তেওঁ অসম ৰাজ্যিক বয়ন উৎপাদন সমবায় লিমিটেডৰ অধ্যক্ষ হিচাপে কাৰ্যনিৰ্বাহ কৰে৷ ইয়াৰ লগতে তেওঁ ৰাসায়নিক আৰু সাৰ সংসদীয় সমিতি, সংখ্যালঘু পৰিক্ৰমা মন্ত্ৰালয়ৰ পৰামৰ্শদাতা সমিতি, মহিলা সবলীকৰণ সমিতি, সংসদৰ সদস্য স্থানীয় এলেকা উন্নয়ন আঁচনি (এমপিএলএডিএছ) সমিতি আৰু অসম বিধানসভাৰ আদালতৰ সদস্য হিচাপে কাৰ্যনিৰ্বাহ কৰিছিল।
## মৃত্যু
২০২০ চনৰ ১৭ ছেপ্টেম্বৰত ৬৬ বছৰ বয়সত নাজনীন ফাৰুকৰ মৃত্যু হয়। ২০২০ চনৰ ১৯ ​​ছেপ্টেম্বৰত ৰাজ্যসভাৰ অধিৱেশনৰ সময়ত ৰাজ্যসভাৰ অধ্যক্ষ ভেংকায়া নাইডু, বিৰোধী দলৰ নেতা গুলাম নবী আজাদ আৰু অন্যান্য সদস্যসকলে তেওঁৰ মৃত্যুত শোক প্ৰকাশ কৰে।
## স্বীকৃতি
২০০৯: "ভাৰত জ্যোতি বঁটা"
## তথ্যসূত্ৰ

শ্ৰেণী:ৰাজ্যসভাৰ সাংসদ
শ্ৰেণী:অসম চৰকাৰৰ মন্ত্ৰী
শ্ৰেণী:অসমৰ নাৰী
শ্ৰেণী:সমাজকৰ্মী
শ্ৰেণী:অসমৰ ৰাজনীতিক
শ্ৰেণী:ভাৰতৰ নাৰী
শ্ৰেণী:মৃত ব্যক্তি
শ্ৰেণী:ৰাজনৈতিক ক্ষেত্ৰত নাৰী
কোৰ্ৰাৱাই

**কোৰ্ৰাৱাই** (ইংৰাজী: Korravai) স্থানান্তৰত **কোট্ৰাৱাই** (Kotravai) বুলিও কোৱা হয়, তামিল পৰম্পৰাত যুদ্ধ আৰু বিজয়ৰ দেৱী৷ ইয়াৰ উপৰি তেওঁ মাতৃ দেৱী আৰু উৰ্বৰতা, কৃষি, চিকাৰীৰ দেৱী। তেওঁক কেতিয়াবা দক্ষিণ ভাৰত আৰু শ্ৰীলংকাৰ তামিল পৰম্পৰাত আন নাম আৰু উপনামেৰেও উল্লেখ কৰা হয়, যেনে আথা (Atha), মাৰি (Mari), চুলি (Suli), আৰু নীলি (Neeli)। তেওঁক আদিম শাক্ত দেৱী পাৰ্বতীৰ এক অৱতাৰ বুলি গণ্য কৰা হয়।

তামিল সংগম সাহিত্যৰ আদিম দেৱীসকলৰ ভিতৰত তেওঁ অন্যতম, আৰু পিছৰ তামিল সাহিত্যতো তেওঁৰ বিষয়ে পোৱা যায়। প্ৰাচীন তামিল কাব্য পৰিপাতালৰ বহুতো কবিতাত তেওঁৰ উল্লেখ আছে লগতে এই কাব্যৰ আৱিষ্কাৰ হোৱা কবিতাবোৰৰ ভিতৰত তেওঁৰ বাবে উৎসৰ্গিত কবিতাও পোৱা যায়। পট্টুপ্পাট্টু সংকলন – খ্ৰীষ্টপূৰ্ব ৩০০ চনৰ পৰা ৩০০ খ্ৰীষ্টাব্দৰ ভিতৰৰ দীঘলীয়া তামিল কাব্য গ্ৰন্থসমূহতো তেওঁৰ উল্লেখ আছে, যেনে নেতুনালভাটাই (Neṭunalvāṭai), মাতুৰাইকাঞ্চি (Maturaikkanci), পোৰুণাৰাৰুপ্পাটাই (Poruṇarāṟṟuppaṭai), আৰু পট্টিনাপ্পালাই (Paṭṭiṉappālai) আদি। তামিল মহাকাব্য চিলাপ্পাদিকাৰম (Silappadikaram, প্ৰায় ২য় শতিকাত ৰচিত)ত তেওঁক পালাই অঞ্চলৰ দেৱী বুলি কোৱা হৈছে।

তেওঁৰ নামটো তামিল শব্দ *কোৰৰাম*ৰ পৰা উদ্ভৱ হৈছে, যাৰ অৰ্থ হৈছে "বিজয়, সফলতা, সাহস"। প্ৰাচীন সংগম সাহিত্যৰ আদিতম গ্ৰন্থ বুলি গণ্য কৰা প্ৰাচীন তামিল ব্যাকৰণ টোল্কাপ্পিয়ামত (Tolkappiyam) তেওঁৰ প্ৰাৰম্ভিক উল্লেখ পোৱা যায়।

তেওঁক মাতৃ দেৱী তথা কৃষিক্ষেত্ৰত উৰ্বৰতা আৰু সফলতাৰ প্ৰতীক হিচাপেও উপস্থাপন কৰা হয়। পৰম্পৰাগত গ্ৰাম্য সম্প্ৰদায়ে প্ৰথম শস্য চপাই তেওঁলৈ উৎসৰ্গা কৰে। ছিলাপ্পাদিকাৰম (Silappadikaram) আৰু অগনানুৰুৰ (Agananuru) দৰে কিছুমান গ্ৰন্থত তেওঁক ৰক্তপিপাসু যুদ্ধ দেৱী হিচাপে উল্লেখ কৰা হৈছে, য’ত কোৱা হৈছে যে যোদ্ধা ভক্তসকলে উন্মাদ হৈ দেৱীলৈ নিজৰ মূণ্ড আগবঢ়াই দিয়ে।

তামিলনাডুত কৃষ্ণসাৰ মৃগক (কলাইমান) তামিল দেৱী কোৰাভাইৰ বাহন বুলি গণ্য কৰা হয়৷ তেওঁক কেতিয়াবা সিংহত উঠি যোৱা অৱস্থাতো চিত্ৰিত কৰা হয়, যেনে তামিলনাডুৰ মহাবলীপুৰমত সপ্তম শতিকাৰ স্মৃতিসৌধত থকা মূৰ্তিত দেৱীৰ বাহন হিচাপে সিংহ দেখা যায়। মহাবলীপুৰমৰ ভাৰাহ মণ্ডপামত পোৱা শিলালিপিত সিংহ আৰু কৃষ্ণসাৰ দুয়োটাকে থিয় হৈ থকা কোৰাভাইৰ সৈতে দেখুওৱা হৈছে।

কেইবাখনো হাতত বিভিন্ন অস্ত্ৰ লৈ থকা দেৱী হিচাপে কোৰাবাইক চিত্ৰিত কৰা হৈছে। পাৰ্বতীৰ অৱতাৰ হিচাপে এই দেৱী শিৱকে ধৰি তামিল হিন্দু দেৱতা মুৰুগান আৰু তেওঁৰ অন্য সন্তানসকলৰ প্ৰকৃত মাতৃ বুলি কোৱা হয়। জীৱ-জন্তু আৰু উদ্ভিদৰ বলি আৰু নৃত্যৰ ৰীতি-নীতিৰে এই দেৱীৰ পূজাৰ অনুষ্ঠিত কৰা হয়।

## তথ্য সংগ্ৰহ

শ্ৰেণী:হিন্দু দেৱী
পিছল পেৰি

**পিছল পেৰি** বা **পিছাল পেয়াৰী**  () (পাঞ্জাবী: ਪਿੱਛਲ ਪੈਰੀ, হিন্দী: पिछल पेৰী, উৰ্দু: پچھل پيری "উলোটা ভৰি থকা") হ'ল উত্তৰ-পশ্চিম দক্ষিণ এছিয়া আৰু মধ্য এছিয়াৰ **[[প্ৰেতনী|প্ৰেতনী]],**  এনে নামকৰণ কাৰণ ইহঁতৰ সাধাৰণ চেহেৰা হৈছে এগৰাকী মহিলা হিচাপে দীঘল চুলিৰে মুখ আৱৰি থকা আৰু ভৰি পিছফালে আঙুলিয়াই থকা।

## পটভূমি
পিছল পেৰি ভাৰত আৰু পাকিস্তানৰ পাহাৰত ঘূৰি ফুৰে বুলি কোৱা হয়। ইহঁত হিমালয়ত পোৱা যায় বুলি কোৱা হয় যদিও ই মাজে মাজে ভাৰতৰ কিছুমান গাঁৱত প্ৰৱেশ কৰে। পাকিস্তানত সাধাৰণতে খাইবাৰ পাখতুনখোৱা প্ৰদেশৰ গ্ৰাম্য পাহাৰীয়া অঞ্চলত দেখা পোৱা যায় যদিও পঞ্জাব প্ৰদেশতো মাজে মাজে দেখা পোৱা যায়। এই প্ৰতিৱেদন দাবী কৰা লোকসকল সাধাৰণতে গাঁৱৰ বয়োজ্যেষ্ঠ যিসকলক অন্ধবিশ্বাসী বুলি জনা যায়, সম্ভৱ পঞ্জাৱৰ মানুহে নিজৰ উত্তৰ চুবুৰীয়াৰ পৰা প্ৰেৰণা লৈ কিংবদন্তিটোৰ নিজস্ব সংস্কৰণ বনাইছে। অঞ্চল অনুসৰি পিছল পেৰিৰ বৈশিষ্ট্য ভিন্ন হয়।

কিছুমান সংস্কৰণত পিছল পেৰিছ ৰাতি হাবিত দেখা দিয়ে আৰু অকলশৰীয়া পুৰুষক লক্ষ্য কৰি লয়। বেছিভাগ কাহিনীতে ভুক্তভোগীয়ে পলায়ন কৰাৰ কৰাৰ কথা কয় আৰু সাধাৰণতে নিজকে প্ৰত্যক্ষ সাক্ষী বুলি দাবী কৰে৷ পিছল পেৰিছৰ দুটা ৰূপ আছে বুলি বিশ্বাস কৰা হয়। বেছিভাগ কাহিনীতে পুৰুষক প্ৰলোভিত কৰাৰ উদ্দেশ্যে ধুনীয়া নাৰী হিচাপে দেখা দিয়ে আৰু কেৱল পিছফালে মুখ কৰি থকা ভৰিৰ বাবেই চিনাক্ত কৰিব পাৰি‍। কিছুমান ক্ষেত্ৰত প্ৰত্যক্ষদৰ্শীয়ে দাবী কৰে যে তেওঁলোকে নাৰী ৰূপটোক ওখ আসুৰিক জীৱলৈ ৰূপান্তৰিত হোৱা দেখিছে।

## তথ্যসূত্ৰ

শ্ৰেণী:অন্ধবিশ্বাস
কল্পনা ৰমেশ নৰহিৰে

**নৰহিৰে কল্পনা ৰমেশ** (; জন্ম: ২৫ অক্টোবৰ ১৯৬৯) ওছমানবাদ জিলাৰ এগৰাকী শিৱসেনাৰ ৰাজনীতিবিদ। মহাৰাষ্ট্ৰৰ ওছমানাবাদ সমষ্টিক প্ৰতিনিধিত্ব কৰি তেওঁ ভাৰতৰ চতুৰ্দশ লোকসভাৰ সদস্য হৈছিল।

## পদাধিকাৰসমূহ
১৯৯৫: মহাৰাষ্ট্ৰ বিধানসভালৈ পুনৰ নিৰ্বাচিত (১ম কাৰ্যকাল)

১৯৯৯: মহাৰাষ্ট্ৰ বিধানসভালৈ পুনৰ নিৰ্বাচিত (দ্বিতীয় কাৰ্যকাল)  

২০০৪: ১৪ নং লোকসভালৈ নিৰ্বাচিত

## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
অলকা নাথ

**অলকা নাথ** (ইংৰাজী: Alka Nath, জন্ম: ২৪ নৱেম্বৰ ১৯৫১) এগৰাকী ৰাজনৈতিক আৰু সমাজকৰ্মী আৰু এগৰাকী প্ৰাক্তন সংসদ সদস্য৷ তেওঁ ভাৰতৰ মধ্যপ্ৰদেশ ৰাজ্যৰ ছিণ্ডৱাৰা সমষ্টিৰ পৰা ভাৰতীয় জাতীয় কংগ্ৰেছৰ প্ৰাৰ্থী হিচাপে নিৰ্বাচিত হৈছিল।

## প্ৰাৰম্ভিক জীৱন
১৯৫১ চনৰ ২৪ নৱেম্বৰত অমৃতসৰত অলকা নাথৰ জন্ম হৈছিল। ১৯৭৩ চনৰ ২৭ জানুৱাৰীত কমল নাথৰ সৈতে তেওঁ বিবাহপাশত আবদ্ধ হয়৷ তেওঁৰ দুজন পুত্ৰ নকুল নাথ আৰু বকুল নাথ।

## শিক্ষা
আলকাই ডালহাউজি (হিমাচল প্ৰদেশ)ৰ ছেক্ৰেড হাৰ্ট কলেজৰ পৰা কলা শাখাত স্নাতক ডিগ্ৰী লাভ কৰে।

## কৰ্মজীৱন
১৯৯৬ চনত অলকা নাথ একাদশ লোকসভালৈ নিৰ্বাচিত হয়৷

## তথ্যসূত্ৰ


## বাহ্যিক সংযোগ

* Kamal Nath Fronting for spouse
* Defeat in Chhindwara

শ্ৰেণী:অসমৰ ৰাজনীতিবিদ
উমা নেহৰু

**উমা নেহৰু** (; ৮ মাৰ্চ ১৮৮৪ – ২৮ আগষ্ট ১৯৬৩) এগৰাকী ভাৰতীয় স্বাধীনতা কৰ্মী আৰু ৰাজনীতিবিদ।

## কৰ্মজীৱন

২০ শতিকাৰ আৰম্ভণিতে ১৯০৯ চনত ৰামেশ্বৰী নেহৰুৱে প্ৰতিষ্ঠা কৰা মহিলাৰ মাহেকীয়া আলোচনী স্ত্ৰী দৰ্পণত তেওঁ নাৰীবাদী মতামত প্ৰকাশ কৰিছিল।

তেওঁ লোণ সত্যাগ্ৰহ আৰু ভাৰত ত্যাগ আন্দোলনত অংশগ্ৰহণ কৰিছিল আৰু পৰৱৰ্তী সময়ত কাৰাগাৰত ভৰ্তি হৈছিল। স্বাধীনতাৰ পিছত উত্তৰ প্ৰদেশৰ সীতাপুৰৰ পৰা তেওঁ দুবাৰকৈ লোকসভালৈ নিৰ্বাচিত হয়। ১৯৬২ চনৰ পৰা মৃত্যুৰ আগলৈকে তেওঁ ৰাজ্যসভাৰ সদস্য আছিল।.

## ব্যক্তিগত জীৱন
আগ্ৰাত জন্মগ্ৰহণ কৰা নেহৰুৱে হুবলিৰ চেণ্ট মেৰী কনভেণ্টত শিক্ষা গ্ৰহণ কৰে। ১৯০১ চনত জৱাহৰলাল নেহৰুৰ খুলশালীয়েক ছামলাল নেহৰুৰ সৈতে বিবাহপাশত আবদ্ধ হয়। দম্পতীটিৰ এগৰাকী কন্যা শ্যাম কুমাৰী আৰু এজন পুত্ৰ আনন্দ কুমাৰ আছিল। আনন্দ কুমাৰ নেহৰুৰ পুত্ৰ অৰুণ নেহৰু আশীৰ দশকত ৰাজীৱ গান্ধীৰ চৰকাৰৰ কাৰ্যকালত কেন্দ্ৰীয় মন্ত্ৰী আছিল। ১৯৬৩ চনৰ ২৮ আগষ্টত লক্ষ্ণৌত উমা নেহৰুৰ মৃত্যু হয়।

## তথ্যসূত্ৰ

## গ্ৰন্থ উৎস
* I primi passi del femminismo indiano: Rameshwari e Uma Nehru nell’India di inizio Novecento

শ্ৰেণী:ভাৰতৰ স্বাধীনতা সংগ্ৰামী
শ্ৰেণী:মৃত ব্যক্তি
শ্ৰেণী:ৰাজনীতিবিদ
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:উত্তৰ প্ৰদেশৰ ব্যক্তি
শ্ৰেণী:নাৰীবাদী লেখক
পাপ্প‍ি প্ৰেগনেন্সি‍ চিনড্ৰম

**পাপ্প‍ি প্ৰেগনেন্সি‍ চিনড্ৰম** (**পিপিএছ**) () হ'ল মানুহৰ এক মানসিক ৰোগ যিটো গণ উন্মাদৰ ফলত হয়। পি.পি.এছ.-ত আক্ৰান্ত লোকসকলে বিশ্বাস কৰে যে কুকুৰে কামুৰাৰ কিছু সময়ৰ পিছতে তেওঁলোকৰ পেটৰ ভিতৰত কুকুৰ পোৱালী জন্ম হয়। এই চিনড্ৰমটো ভাৰতৰ কেইবাখনো ৰাজ্যৰ গাঁওসমূহত স্থানীয়ভাৱে থকা বুলি ধাৰণা কৰা হয়। কিছুমান মনোৰোগ বিশেষজ্ঞই বিশ্বাস কৰে যে পি.পি.এছ.-এ সংস্কৃতি-আৱদ্ধ ব্যাধিৰ মান পূৰণ কৰে।

ডাইনী চিকিৎসকে মৌখিক নিৰাময় আগবঢ়ায়, যিয়ে কুকুৰ পোৱালিবোৰক দ্ৰৱীভূত কৰিব বুলি দাবী কৰে। ভাৰতৰ চিকিৎসকসকলে জনসাধাৰণক এই অৱস্থাটো অসম্ভৱ আৰু এক অন্ধবিশ্বাস, আৰু ইয়াক জলাতংক ৰোগতকৈ‍ বিপদজনক বুলি জ্ঞান দিবলৈ চেষ্টা কৰিছে।

## বৰ্ণনা
পাপ্প‍ি প্ৰেগনেন্সি‍ চিনড্ৰম (পিপিএছ) হ'ল মানুহৰ এক মানসিক ৰোগ যিটো গণ উন্মাদৰ ফলত হয়। পি.পি.এছ.-ত আক্ৰান্ত লোকসকলে বিশ্বাস কৰে যে কুকুৰে কামুৰাৰ কিছু সময়ৰ পিছতে তেওঁলোকৰ পেটৰ ভিতৰত কুকুৰ পোৱালি জন্ম হয়। আক্ৰমণৰ সময়ত কুকুৰটো যৌন উত্তেজনাপূৰ্ণ হ'লে ইয়াৰ সম্ভাৱনা বিশেষভাৱে থাকে বুলি কোৱা হয়। ভুক্তভোগীসকলে কুকুৰৰ দৰে ভুকে বুলি কোৱা হয় আৰু পানী চাই থকাৰ সময়ত বা তেওঁলোকৰ পেটত ভুকাৰ  সময়ত তেওঁলোকৰ পেটত থকা কুকুৰ পোৱালিটো দেখিবলৈ পোৱা যায় বুলি কোৱা হয়। বিশ্বাস কৰা হয় যে ভুক্তভোগীসকল অৱশেষত মৃত্যুবৰণ কৰিব পাৰে, বিশেষকৈ পুৰুষসকলৰ যিসকলে লিংগৰ জৰিয়তে তেওঁলোকৰ কুকুৰ পোৱালি জন্ম দিব। ডাইনী চিকিৎসকসকলে মৌখিক চিকিৎসা প্ৰদান কৰে, যিয়ে কুকুৰ পোৱালীবোৰক দ্ৰৱীভূত কৰিব বুলি দাবী কৰে আৰু তেওঁলোকক পাচন তন্ত্ৰ মাজেৰে পাৰ হ'বলৈ আৰু "ৰোগীৰ অজ্ঞাততাত" নিষ্কাশিত হ'বলৈ অনুমতি দিয়ে।

## মহামাৰী বিজ্ঞান
অসম, বিহাৰ, ছত্তীশগড়, ঝাৰখণ্ড, উৰিষ্যা আৰু পশ্চিমবংগকে ধৰি ভাৰতৰ কেইবাখনো ৰাজ্যৰ গাঁওসমূহত এই চিনড্ৰমটো স্থানীয় বুলি ভবা হয় আৰু হাজাৰ হাজাৰ লোক ইয়াৰ বিষয়ে অৱগত। শিক্ষাৰ প্ৰৱেশাধিকাৰ কম থকা অঞ্চলসমূহত ই বহু বেছি প্ৰচলিত। কিছুমান মনোৰোগ বিশেষজ্ঞই বিশ্বাস কৰে যে পি.পি.এছ.-এ সংস্কৃতি-আৱদ্ধ ব্যাধিৰ মান পূৰণ কৰে।

## শিক্ষা
ভাৰতৰ চিকিৎসকসকলে জনসাধাৰণক এই অৱস্থা অসম্ভৱ আৰু এক অন্ধবিশ্বাস বুলি জ্ঞান দিবলৈ চেষ্টা কৰিছে। এই অৱস্থাটো বিশ্বাস কৰাটো বিপজ্জনক হ’ব পাৰে, কিয়নো এজন ব্যক্তি কামোৰৰ পিছত জলাতংক ৰোগত আক্ৰান্ত হ’ব পাৰে, আৰু ডাইনী চিকিৎসকৰ চিকিৎসা লোৱাটোৱে চিকিৎসাৰ বাবে বিলম্ব ঘটাব পাৰে। বেছিভাগ ৰোগীকে মানসিক সেৱালৈ প্ৰেৰণ কৰা হয়, কিন্তু কিছুমান ক্ষেত্ৰত ৰোগীয়ে লক্ষণ আৰম্ভ হোৱাৰ আগতেই জলাতংক প্ৰতিৰোধী ঔষধ গ্ৰহণ কৰাত ব্যৰ্থ হয়, তেওঁলোকে ভাবি লয় যে তেওঁলোক কুকুৰ পোৱালিৰে গৰ্ভৱতী আৰু লোক চিকিৎসাই তেওঁলোকক নিৰাময় কৰিব।এই ভুল বিশ্বাস আৰু অধিক বৃদ্ধি কৰে ডাইনী চিকিৎসকে, যিয়ে কয় যে ৰোগীয়ে মানক চিকিৎসা বিচাৰিলে তেওঁলোকৰ ঔষধ বিফল হ’ব।

## তথ্যসূত্ৰ

শ্ৰেণী:অন্ধবিশ্বাস
খোদিয়াৰ

**খোদিয়াৰ** (ইংৰাজী: Khodiyar) ভাৰতৰ গুজৰাট আৰু ৰাজস্থান ৰাজ্যত পূজা কৰা এগৰাকী হিন্দু লোকদেৱী৷

## কিংবদন্তি
### শ্ৰী খোদিয়াৰমাতা আখ্যান
অষ্টম শতিকাৰ শেষৰ ফালে মৈত্ৰক সাম্ৰাজ্যৰ বল্লভীৰ ৰাজধানীৰ ওচৰত মামদিয়া গধৱী নামৰ এজন চাৰণ বাস কৰিছিল। ৰজাৰ লগত তেওঁৰ ঘনিষ্ঠ সম্পৰ্ক আছিল যদিও তেওঁৰ কোনো সন্তান নাছিল। ৰাজ্যৰ বণিকসকলে মামাদিয়াক ঈৰ্ষা কৰিছিল, সেয়েহে তেওঁলোকে ৰাজ পুৰোহিতক “বন্ধ্যা মানুহক দেখিলে নিজেও বন্ধ্যা হোৱাৰ আশংকা থাকে” বুলি ৰাণীক ক’বলৈ প্ৰৰোচিত কৰিলে। এইদৰে বুদ্ধি কৰি ৰাণী সহযোগত ৰজাৰ দ্বাৰা সেই লোকজনক ৰাজদৰবাৰৰ পৰা বহিষ্কাৰ কৰা হৈছিল।

তাৰ পিছত মামাদিয়াই দেশৰ প্ৰান্তৰত থকা এটা শিৱ মন্দিৰলৈ গৈ সন্তান লাভ কৰিবৰ বাবে উপবাস আৰু প্ৰাৰ্থনা কৰে। অষ্টম দিনৰ দিনা শিৱ আৱিৰ্ভাব হৈ মামাদিয়াক সাত কন্যা আৰু এজন পুত্ৰ প্ৰদান কৰে। কেইবাবছৰৰ পাছত ছোৱালীকেইজনীয়ে এটা পাহাৰত খেলি থাকোঁতে হঠাতে তেজৰ পিয়াহ আৰু ম’হৰ মাংসৰ খাবলৈ তীব্ৰ হেঁপাহ জাগে। ছোৱালীকেইজনীয়ে দৌৰি তললৈ নামি আহি আটাইতকৈ ডাঙৰ ম’হটোক মাৰি তাৰ মাংস আৰু তেজ খাবলৈ ধৰিলে। এইদৰে সেই ছোৱালীকেইজনীয় অধিক ম'হ খাবলৈ ধৰে আৰু লাহে লাহে কুখ্যাত হৈ পৰে।

বল্লভীৰ ৰজাই ম’হ বলিদান কৰা নাছিল বৰঞ্চ ম’হ ব্যৱহাৰ কৰি আন ৰজাৰ সৈতে যুঁজ খেলিছিল আৰু বাজিত ধৰিছিল। এবাৰ ৰজাৰ আটাইতকৈ ভাল ম’হটো নোহোৱা হৈ গ’ল আৰু অৱশেষত ৰজা আৰু তেওঁৰ সৈন্যসকলে সাতগৰাকী ভগ্নীক ম’হটো খাই থকা দেখিলে। ৰজাই ছোৱালীকেইজনীক জীৱিত অৱস্থাত জ্বলাই দিবলৈ আদেশ দিলে, কিন্তু স্বৰ্গৰ পৰা আকাশীবাণীয়ে ৰজাক সকীয়নি দিয়ে। ৰজাই তেতিয়া ক্ষমা বিচাৰে আৰু ছোৱালীকেইজনীক যাবলৈ দিয়ে।

ছোৱালীকেইজনী ডাঙৰ হোৱাৰ পিছত ঘৰৰ পৰা ওলাই যায়, কিন্তু খোদিয়াৰ নামৰ সৰু ছোৱালীজনীয়ে ভালদৰে খোজ কাঢ়িব পৰা নাছিল। মাটিত পৰি তাই জগদম্বা দেৱীক নিজৰ ৰাজ্যলৈ লৈ যাবলৈ প্ৰাৰ্থনা কৰিলে। কিন্তু দেৱীয়ে স্বৰ্গৰ পৰা তাইক ক’লে যে তাইক এটা নিৰ্দিষ্ট উদ্দেশ্যৰ বাবে ভগা ভৰি দিয়া হৈছে, আৰু তেওঁৰ ওচৰত দেৱীৰ সকলো ঐশ্বৰিক শক্তি আছে৷ লগতে তেওঁ ভগ্নীসকলৰ ভিতৰত আটাইতকৈ মহায়সী হ’ব বুলিও দেৱীয়ে কয়।

## মন্দিৰ
১৮৭৫ চনত মনিয়েৰ উইলিয়ামছে গুজৰাটৰ গ্ৰাম্য অঞ্চলৰ এখন গাঁৱৰ খোদিয়াৰৰ মন্দিৰ পৰিদৰ্শন কৰিছিল। তেওঁ লক্ষ্য কৰিছিল যে যেতিয়া গাঁৱত ৰোগ আৰম্ভ হৈছিল, তেতিয়া গাঁৱৰ লোকসকলে খোদিয়াৰ দেৱীক পশুৰ মাংস আৰু তেজকে ধৰি বহুতো প্ৰসাদ নৈবদ্য আগবঢ়াই পূজা কৰিছিল।

## তথ্য সংগ্ৰহ

শ্ৰেণী:হিন্দু দেৱী
সৃষ্টি ৰাণা

**সৃষ্টি ৰাণা** () এগৰাকী ভাৰতীয় মডেল আৰু সৌন্দৰ্য্য প্ৰতিযোগিতাৰ খিতাপধাৰী। তেওঁ মিছ ডিভা - মিছ ইউনিভাৰ্ছ ইণ্ডিয়া ২০১৩ত অংশগ্ৰহণ কৰি মিছ ইণ্ডিয়া এছিয়া পেচিফিক ২০১৩ৰ খিতাপ লাভ কৰে। তাৰ পাছত ২০১৩ চনৰ অক্টোবৰ মাহত কোৰিয়াৰ ছিউলত অনুষ্ঠিত হোৱা মিছ এছিয়া পেচিফিক ৱৰ্ল্ড ২০১৩ত ভাৰতক প্ৰতিনিধিত্ব কৰে। তেওঁ বিভিন্ন দেশৰ আন ৫১ গৰাকী প্ৰতিযোগীক পৰাস্ত কৰি মিছ এছিয়া পেচিফিক বিশ্ব খিতাপ বিজয়ী হিচাপে আত্মপ্ৰকাশ কৰে। ২০০০ চনত দি‍য়া মিৰ্জাই লাভ কৰা বহুল আকাংক্ষিত মিছ এছিয়া পেচিফিক আন্তঃৰাষ্ট্ৰীয় খিতাপটোৰ দৰেই এই খিতাপ।

২০১৩ চনৰ ফেমিনা মিছ ইণ্ডিয়াৰ প্ৰতিযোগী হিচাপেও শীৰ্ষ ৫ স্থান দখল কৰিছিল। ২০১৪ আৰু ২০১৫ চনৰ বাবে টাইমছ অৱ ইণ্ডিয়াৰ ৫০ গৰাকী আটাইতকৈ বাঞ্ছনীয় মহিলাৰ তালিকাত তেওঁৰ নাম আছিল।

তেওঁ শ্ব’ ষ্টপাৰ হিচাপে আৰু ক্ল’জিং মডেল হিচাপে কেইবাজনো ডিজাইনাৰৰ বাবে খোজ কাঢ়িছে। তেওঁ মনীষ মালহোত্ৰা, অঞ্জু মোডী, বৰুণ বাহল, গৌৰৱ গুপ্তা, ৰোহিত বাল, শ্বেহলা খান, শান্তনু আৰু নিখিল, ৰকি এছ, ছৈছা শিণ্ডে, মন্দিৰা উইৰ্ক, আৰু নীতা লুল্লাকে ধৰি ডিজাইনাৰসকলৰ বাবে খোজ কাঢ়িছে।

## প্ৰাৰম্ভিক জীৱন আৰু শিক্ষা
আনন্দ ৰাণা আৰু সুমন ৰানাৰ ঘৰত ৰাণৰ জন্ম হৈছিল। তেওঁৰ পিতৃ এগৰাকী অধিবক্তা আৰু মাতৃ এগৰাকী গৃহিণী। তেওঁ ফৰিদাবাদৰ মডাৰ্ণ বিদ্যা নিকেতন স্কুলৰ পৰা স্কুলীয়া শিক্ষা গ্ৰহণ কৰিছিল, আৰু দিল্লী বিশ্ববিদ্যালয়ৰ পৰা ইংৰাজী মেজসহ অনাৰ্ছ। তেওঁ মানৱ ৰচনা আন্তঃৰাষ্ট্ৰীয় বিশ্ববিদ্যালয়তো অধ্যয়ন কৰি সাংবাদিকতা আৰু গণসংযোগৰ পাঠ্যক্ৰম কৰে, তাৰ পিছত এছিয়ান একাডেমী অৱ ফিল্ম এণ্ড টেলিভিছনৰ পৰা গণসংযোগ আৰু সাংবাদিকতাত স্নাতকোত্তৰ ডিগ্ৰী লাভ কৰে।

## বঁটা আৰু স্বীকৃতি

### মিছ এছিয়া পেচিফিক ৱৰ্ল্ড ২০১৩
ৰাণাক মিছ এছিয়া পেচিফিক ৱৰ্ল্ড প্ৰতিযোগিতাত ভাৰতীয় প্ৰতিনিধি হিচাপে প্ৰেৰণ কৰা হৈছিল আৰু পিছত মিছ এছিয়া পেচিফিক ৱৰ্ল্ড ২০১৩ৰ খিতাপ লাভ কৰিছিল।

### মিছ ইণ্ডিয়া ইউনিভাৰ্ছ ২০১৩
তেওঁ ফেমিনা মিছ ইণ্ডিয়া ইউনিভাৰ্ছ (মিছ ডিভা - ২০১৩)ত অংশগ্ৰহণ কৰি মিছ ইণ্ডিয়া এছিয়া পেচিফিক ৱৰ্ল্ড ২০১৩ৰ মুকুট পিন্ধিছিল।

### মিছ দিৱা দিল্লী ২০১৩
ৰাণা মিছ ডিভা দিল্লী ২০১৩ ৰ বিজয়ী আছিল। 

### ফেমিনা মিছ ইণ্ডিয়া ২০১৩
২০১৩ চনৰ ২৪ মাৰ্চত ফেমিনা মিছ ইণ্ডিয়াৰ তৃতীয় ৰানাৰ্ছ আপ হৈছিল, আৰু ফেমিনা মিছ ফেশ্বন আইকনৰ খিতাপও লাভ কৰিছিল।

### ফেমিনা মিছ ইণ্ডিয়া দিল্লী ২০১৩
তেওঁ ২০১৩ চনত পণ্ডছ ফেমিনা মিছ ইণ্ডিয়া দিল্লীৰ তিনিজন খিতাপধাৰীৰ ভিতৰত এগৰাকী আছিল। 

## তথ্যসূত্ৰ

শ্ৰেণী:হাৰিয়ানাৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
আৰাকু উপত্যকা

**আৰাকু উপত্যকা** ; হৈছে ভাৰতৰ অন্ধ্ৰপ্ৰদেশ ৰাজ্যৰ আল্লুৰী সীতাৰামা ৰাজু জিলাৰ  বিশাখাপট্টনম চহৰৰ পৰা ১১১ কিলোমিটাৰ পশ্চিমে অৱস্থিত এটা পাহাৰীয়া ষ্টেচন। ই পূব ঘাটৰ এটা উপত্যকা য'ত বিভিন্ন জনগোষ্ঠী, প্ৰধানকৈ আৰাকু জনজাতি বসবাস কৰে।

## ভূগোল
বিশাখাপট্টনমৰ পৰা প্ৰায় ১১৪ কিলোমিটাৰ (৭১ মাইল) দূৰত্বত ওড়িশা ৰাজ্যৰ সীমান্তৰ ওচৰত আৰাকু অৱস্থিত। আৰাকু উপত্যকাৰ অংশ হিচাপে থকা অনন্তগিৰি আৰু সুংকাৰিমেট্টা সংৰক্ষিত বনাঞ্চল খন জৈৱ বৈচিত্ৰ্যৰে সমৃদ্ধ আৰু বক্সাইটৰ খনিজ আকৰৰ বাবে সু পৰিচিত।  ৫,০০০ ফুট (১,৫০০ মিটাৰ) উচ্চতালৰ ওপৰলৈ উঠি অহা গালিকোণ্ডা পাহাৰ অন্ধ্ৰ প্ৰদেশৰ সৰ্বোচ্চ শৃংগসমূহৰ ভিতৰত অন্যতম। গড় বৰষুণৰ পৰিমাণ ১,৭০০ মিলিমিটাৰ (৬৭ ইঞ্চি), ইয়াৰ অধিকাংশ জুন–অক্টোবৰ মাহত হয়। ইয়াৰ উচ্চতা সমুদ্ৰপৃষ্ঠৰ পৰা প্ৰায় ১৩০০ মিটাৰ। উপত্যকাটো প্ৰায় ৩৬ কিলোমিটাৰ বিস্তৃত। 
## অৰ্থনীতি
 ১২৫৯ চনত অন্ধ্ৰ প্ৰদেশৰ পূব ঘাটত পশ্চিম গোদাৱৰী জিলাৰ পামুলেৰু উপত্যকাত ব্ৰিটিছে চাহৰ প্ৰচলন কৰিছিল। ইয়াৰ পিছত ত্ৰয়োদশ শতিকাৰ আৰম্ভণিতে ই আৰাকু উপত্যকালৈ বিয়পি পৰে। স্বাধীনতাৰ পিছত অন্ধ্ৰ প্ৰদেশ বন বিভাগে উপত্যকাত কফি বাগিচা গঢ়ি তুলিছিল। ১৯৫৬ চনত কফি ব’ৰ্ডে অন্ধ্ৰপ্ৰদেশ গিৰিজান সমবায় নিগম লিমিটেড (জিচিচি)ক স্থানীয় জনজাতীয় কৃষকৰ জৰিয়তে উপত্যকাত কফি বাগিচাৰ প্ৰচাৰৰ বাবে নিযুক্তি দিয়ে। ১৯৮৫ চনত বাগিচাসমূহ  এ.পি. বাগিচা উন্নয়ন নিগম (জিচিপিডিচি)য়ে জনজাতীয় অঞ্চলত কফি বাগিচা উন্নয়নৰ বাবে একান্তভাৱে গুৰুত্ব দিয়ে। জিচিচি আৰু জিচিপিডিচিয়ে গঢ়ি তোলা সকলো বাগিচা জনজাতীয় কৃষকসকলৰ হাতত প্ৰতিটো পৰিয়ালত দুবিঘাকৈ গতাই দিয়া হৈছিল।  আৰাকুত মৌ খেতিৰ পাম ব্যাপকভাৱে প্ৰসাৰিত হৈছে, কেইবাবিধো সোৱাদযুক্ত মৌ ব্যৱসায়িকভাৱে প্ৰস্তুত কৰা হৈছে।(আৰাকু বাঁহৰ মাছৰ বাবে বিখ্যাত)
## পৰিবহন
আৰাকু ৰেল আৰু পথ দুয়োটাৰে বিশাখাপট্টনমলৈ সংযোগ কৰা হৈছে। আৰাকু ৰেলৱে ষ্টেচন মালাবাৰ উপকূলীয় ৰেলৱেৰ বিশাখাপট্টনম সংমণ্ডলৰ কোঠাৱালাছা-কিৰাণ্ডুল ৰেলপথত, ভাৰতীয় ৰেলৱে নেটৱৰ্কত অৱস্থিত। প্ৰতি ২৪ ঘণ্টাৰ মূৰে মূৰে বিশাখাপট্টনমলৈ RTC বাছ।

## জনপ্ৰিয় সংস্কৃতিত
বহুতো তেলেগু ছবি আৰাকুত শ্বুটিং কৰা হৈছিল। সেই বোৰ হ'ল *হেপি ডেজ*, *কাথা*, *ডাৰ্লিং*, *লাইফ ইজ বিউটিফুল*, *পাৰুগু* আৰু আৰ আৰ আৰ  আদি ।

## গেলাৰী

A view of Khajjiar ,Chamba,Himachal Pradesh.jpg|১৮ এপ্ৰিল ২০১৯

A view of Khajjiar ,Chamba,Himachal Pradesh,India 01.jpg|১৮ এপ্ৰিল ২০১৯

A view of Khajjiar ,Chamba,Himachal Pradesh,India 02.jpg|১৮ এপ্ৰিল ২০১৯

Khajjiarindia.jpg|খজ্জিয়াৰৰ ঘাঁহনি, জুলাই ২০১২


## তথ্য সূত্ৰ
কোলাৰম্মা

**কোলাৰম্মা** (ইংৰাজী: Kolaramma) ভাৰতৰ কৰ্ণাটকৰ কোলাৰ চহৰৰ প্ৰধান উপাস্য দেৱী। কোলাৰাম্মা মন্দিৰটো বহু হাজাৰ বছৰ পুৰণি আৰু চোল ৰাজবংশৰ দ্বাৰা দক্ষিণ ভাৰতীয় শৈলীত নিৰ্মাণ কৰা হৈছিল। দেৱী পাৰ্বতীক কোলাৰৰ মানুহে কোলাৰম্মা বুলি পূজা কৰে। মহীশূৰৰ পূৰ্বৰ মহাৰাজসকলে কোলাৰম্মাৰ আশীৰ্বাদ ল’বলৈ সঘনাই এই মন্দিৰলৈ আহিছিল বুলি কোৱা হয়। কোলাৰম্মা মন্দিৰত চোল সাম্ৰাজ্যৰ দিনৰ শিলালিপি সংৰক্ষিত কৰা আছে৷ মন্দিৰটোত সুন্দৰকৈ খোদিত কোলাৰম্মাৰ মূৰ্তি আৰু চানেকী আছে যিবোৰ সেই অঞ্চলত প্ৰচুৰ পৰিমাণে পোৱা গ্ৰেনাইট শিল ব্যৱহাৰ কৰি কৰা হৈছে নিৰ্মাণ কৰা হৈছে৷

এই মন্দিৰৰ আন এগৰাকী দেৱী হৈছে চেলাম্মা বা বৃশ্বিক দেৱী। চেলাম্মা মন্দিৰত প্ৰাৰ্থনা কৰিলে দেৱীয়ে ব্যক্তি জনক বৃশ্বিকৰ দংশনৰ পৰা ৰক্ষা কৰে বুলি মানুহে বিশ্বাস কৰে। মন্দিৰৰ আন এটা আমোদজনক কথা হ'ল হুণ্ডি বা কুঁৱা যিটো মানুহৰ পৰা ধনৰ নৈবদ্য সংগ্ৰহ কৰিবলৈ ব্যৱহাৰ কৰা হয়, আৰু মন্দিৰৰ মজিয়াত থকা এই সৰু হুণ্ডিটোত অন্ততঃ এটা মুদ্ৰা ৰখাটো এটা পৰম্পৰা৷ এই হুণ্ডিটো হৈছে মাটিত খন্দা এটা ডাঙৰ গাঁত, গাঁতটোত এতিয়াও শ শ বছৰৰ পৰা জমা হোৱা মুদ্ৰাৰ জনজননিৰ শব্দ শুনিবলৈ পোৱা যায়।

## চিত্ৰ সম্ভাৰ

File:Profile of the Kolaramma Temple complex at Kolar.jpg|কোলাৰম্মা মন্দিৰৰ সম্পূৰ্ণ দৃশ্য
File:Inscriptions on Kolaramma Temple (KL 112 109).jpg|কোলাৰম্মা মন্দিৰত থকা চোল সাম্ৰাজ্যৰ দিনৰ শিলালিপি (KL 112 109)
File:Rajendra Chola in Battle, Kolaramma Temple - Edited.jpg |ৰণক্ষেত্ৰত প্ৰথম ৰাজেন্দ্ৰ চোল (কোলাৰম্মা মন্দিৰ)


## তথ্য সংগ্ৰহ

শ্ৰেণী:হিন্দু দেৱী
লোপামুদ্ৰা ৰাউত

**লোপামুদ্ৰা ৰাউত** () এগৰাকী ভাৰতীয় অভিনেত্ৰী, অভিযন্তা আৰু সৌন্দৰ্য্য প্ৰতিযোগিতাৰ খিতাপধাৰী যিয়ে মিছ ইউনাইটেড মহাদেশত ভাৰতক প্ৰতিনিধিত্ব কৰিছিল আৰু ইকুৱেডৰ (দক্ষিণ আমেৰিকা)ত আন ৪৫খন দেশৰ মাজত এই আন্তঃৰাষ্ট্ৰীয় প্ৰতিযোগিতাত জয়ী হৈছিল।ভাৰতৰ আটাইতকৈ বাঞ্ছনীয় মহিলাৰ তালিকাতো শীৰ্ষস্থান দখল কৰে লোপামুদ্ৰা ৰাউটে। 

## প্ৰাৰম্ভিক জীৱন আৰু শিক্ষা
১৯৯১ চনৰ ৭ অক্টোবৰত নাগপুৰত জীৱন ৰাউত আৰু ৰাগিনী ৰাউতৰ ঘৰত লোপামুদ্ৰাৰ ৰাউতৰ জন্ম হয়। তেওঁৰ এগৰাকী ভগ্নী হ'ল ভাগ্যশ্ৰী ৰাউত। এগৰাকী ইলেক্ট্ৰিকেল ইঞ্জিনিয়াৰ। জি এইচ ৰাইচনী কলেজ অৱ ইঞ্জিনিয়াৰিং নাগপুৰৰ পৰা ইলেক্ট্ৰিকেল ইঞ্জিনিয়াৰিঙত বি.ই৷

## কেৰিয়াৰ

### মডেলিং আৰু পেজেণ্ট্ৰী
ৰাউতে ২০১৩ চনত ফেমিনা মিছ ইণ্ডিয়া গোৱাত অংশগ্ৰহণ কৰিছিল য’ত তেওঁ ১ম ৰানাৰ্ছ আপ হিচাপে অন্ত পেলাইছিল। ইয়াৰ জৰিয়তে তেওঁক ফেমিনা মিছ ইণ্ডিয়া ২০১৩ত অংশগ্ৰহণৰ বাবে প্ৰত্যক্ষ প্ৰৱেশ প্ৰদান কৰা হৈছিল, য’ত তেওঁ চূড়ান্ত প্ৰতিযোগী আছিল। ইয়াৰ পিছত তেওঁ ফেমিনা মিছ ইণ্ডিয়া ২০১৪ত অংশগ্ৰহণ কৰে য’ত তেওঁ ‘মিছ বডি বিউটিফুল’ৰ উপশিৰোনামা লাভ কৰি শীৰ্ষ ৫ ৰ ভিতৰত স্থান লাভ কৰে। সেই বছৰতে মিছ ডিভা ২০১৪ প্ৰতিযোগিতাত অংশগ্ৰহণ কৰি চূড়ান্ত প্ৰতিযোগী হিচাপে শীৰ্ষ ৭ স্থানত স্থান লাভ কৰে। ২০১৬ চনত ফেমিনাৰ আয়োজকে তেওঁক মিছ ইউনাইটেড কন্টিনেণ্টছ প্ৰতিযোগিতাত অংশগ্ৰহণৰ বাবে নিৰ্বাচিত কৰে। ২০১৬ চনৰ ২৫ ছেপ্টেম্বৰত ইকুৱেডৰৰ গুৱায়াকিলত অনুষ্ঠিত হোৱা মিছ ইউনাইটেড কন্টিনেণ্টছ ২০১৬ত ৰাউটে দ্বিতীয় ৰানাৰ্ছ আপ হিচাপে মুকুট পিন্ধিছিল।

### বিগ বছ আৰু চলচ্চিত্ৰত আত্মপ্ৰকাশ
২০১৬ চনত ৰাউতে কালাৰ্ছ টিভিৰ বিগ বছ ১০ত চেলিব্ৰিটি প্ৰতিযোগী হিচাপে অংশগ্ৰহণ কৰি দ্বিতীয় ৰানাৰ্ছ আপ হিচাপে আত্মপ্ৰকাশ কৰে। ২০১৭ চনত ৰাউতে ফিয়েৰ ফেক্টৰ : খাট্ৰ কে খিলাড়ী ৮-ত অংশগ্ৰহণ কৰি ছেমি ফাইনেলিষ্ট হিচাপে অন্ত পেলায়।

ৰাউতে চলচ্চিত্ৰত অভিষেক ঘটিব ব্লাড ষ্ট’ৰী নামৰ মনোবৈজ্ঞানিক থ্ৰিলাৰ ছবিখনৰ জৰিয়তে।

## সংবাদ মাধ্যমত
টাইমছ অফ ইণ্ডিয়াৰ মহাৰাষ্ট্ৰৰ আটাইতকৈ বাঞ্ছনীয় মহিলা তালিকাত ৰাউতে ৫ম স্থান লাভ কৰে।

ইয়াৰ উপৰিও টাইমছ অৱ ইণ্ডিয়াৰ ২০১৭ চনৰ ৫০ গৰাকী আটাইতকৈ বাঞ্ছনীয় মহিলাৰ তালিকাত তেওঁ স্থান লাভ কৰিছিল।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
অমৃতা ৰাও

**অমৃতা ৰাও** (; (জন্ম ৭ জুন) এগৰাকী ভাৰতীয় অভিনেত্ৰী যিয়ে মূলতঃ হিন্দী ছবিত কাম কৰে। "কুইণ্টেচেন্সিয়েল গাৰ্ল-নেক্সট-ড'ৰ" চিত্ৰণৰ বাবে পৰিচিত ৰাও আইআইএফএ বঁটা আৰু দুটা ষ্টাৰডাষ্ট বঁটাৰ লগতে দুটা ফিল্মফেয়াৰ বঁটাৰ বাবে মনোনয়ন লাভ কৰিছে।

ৰাৱে অভিনয়ত আত্মপ্ৰকাশ কৰে *আব কে বাৰাছ* (২০০২) ছবিৰে, যাৰ ফলত তেওঁ শ্ৰেষ্ঠ মহিলা অভিষেকৰ বাবে ফিল্মফেয়াৰ বঁটাৰ বাবে মনোনয়ন লাভ কৰে। ৰাৱে আইআইএফএ বঁটা লাভ কৰে বছৰৰ তাৰকা অভিষেক – মহিলাৰ বাবে তেওঁৰ প্ৰথম বাণিজ্যিক সফলতা, ৰোমাণ্টিক নাটক *ইছক বিষ্ক* (২০০৩)ত এগৰাকী কলেজীয়া ছাত্ৰৰ চৰিত্ৰত অভিনয় কৰি। মছলা একচন কমেডী ছবি *মেইন হুন না* (২০০৪), ৰোমাঞ্চ নাটক চিনেমা *বিবাহ* (২০০৬), কমেডী *মস্তি* (২০০৪) আৰু *ব্যংগ ৱেলকাম টু সজ্জনপুৰ* (২০০৮)ত তেওঁ আৰু অধিক সফলতা লাভ কৰি শেষৰ ছবিখনত অভিনয় কৰি শ্ৰেষ্ঠ অভিনেত্ৰীৰ বাবে ষ্টাৰডাষ্ট বঁটা লাভ কৰে। 

## আৰম্ভণি জীৱন

ৰাৱে কেতিয়াও তেওঁৰ জন্মদিনৰ সবিশেষ প্ৰচাৰ কৰা নাই। হিন্দুস্তান টাইমছে তেওঁৰ জন্ম তাৰিখ ৭ জুন বুলি প্ৰকাশ কৰিছে। তেওঁ কংকনী - ভাষী চিত্ৰপুৰ সৰস্বত ব্ৰাহ্মণ পৰিয়ালৰ পৰা আহিছে।

ৰাৱে আন্ধেৰী (বম্বে)ৰ কেনোছা গাৰ্লছ স্কুলত পঢ়িছিল তাৰ পিছত ছফিয়া কলেজ (মুম্বাই)লৈ গৈ মনোবিজ্ঞানত স্নাতক ডিগ্ৰী লাভ কৰিছিল যদিও মডেলিং কেৰিয়াৰ গঢ়িবলৈ বাদ দিয়ে। তেওঁৰ এগৰাকী কনিষ্ঠ ভগ্নী প্ৰীতিকা ৰাও আছে, যি এগৰাকী অভিনেত্ৰীও।

## কৰ্মজীৱন
অভিনেত্ৰী হিচাপে কেৰিয়াৰ আৰম্ভ কৰাৰ পূৰ্বে কলেজীয়া দিনত ভগ্নী প্ৰীতিকাৰ সৈতে ৰাৱে কেইবাটাও বিজ্ঞাপনত অভিনয় কৰিছিল। আলিশা চিনাইৰ *ৱহ প্যাৰ মেৰা* গীতৰ মিউজিক ভিডিঅ’ত তেওঁৰ প্ৰথম ৰাজহুৱা অভিনয় আছিল।

২০০২ চনত ৰাৱে ৰাজ কানৱাৰৰ ফেণ্টাচি থ্ৰিলাৰ আব কে বাৰাছত অভিষেককাৰী আৰ্য বব্বৰৰ সৈতে অঞ্জলি থাপাৰৰ চৰিত্ৰত প্ৰথমবাৰৰ বাবে মুখ্য চৰিত্ৰত অভিনয় কৰে।
ভাৰতত সমান্তৰাল জীৱনৰ পুনৰাবৃত্তিমূলক সপোন দেখাৰ কাহিনী চিত্ৰিত কৰা ছবিখনে আৰ্থিকভাৱে অসফল বুলি প্ৰমাণিত হয়; কিন্তু ৰাৱে তেওঁৰ অভিনয়ৰ বাবে শ্ৰেষ্ঠ মহিলা অভিষেকৰ বাবে ফিল্মফেয়াৰ বঁটাৰ বাবে মনোনয়ন লাভ কৰে। 

## ব্যক্তিগত জীৱন
ৰাৱে ২০১৬ চনৰ ১৫ মে'ত মুম্বাইত তেওঁৰ প্ৰেমিক আনমোল ছুদ নামৰ ৰেডিঅ' জকীৰ লগত বিয়া হয়। 
২০২০ চনৰ ১ নৱেম্বৰত বীৰ নামৰ এজন ল'ৰা সন্তান জন্ম দিয়ে।
২০২৩ চনৰ ফেব্ৰুৱাৰী মাহত দম্পতীহালে তেওঁলোকৰ "কাপল অৱ থিংছ" নামৰ কিতাপখন মুকলি কৰে, আৰু তেওঁলোকৰ একে নামৰ এটা ইউটিউব চেনেল আছে।

## ফিল্মগ্ৰাফী
### ছবি

## বঁটা আৰু মনোনয়ন

## টোকা

## তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:অভিনেত্ৰী
মাছানি আম্মান

**মাছানি আম্মান** হ'ল হিন্দু দেৱী। তামিলনাডুৰ কিছুমান বিশেষ শ্ৰেণীয়ে তেওঁক মূলতঃ পৰিয়াল দেৱী (কুলদেৱী) হিচাপে পূজা কৰে, য'ত তেওঁক আদি পৰাশক্তিৰ অৱতাৰ হিচাপে গণ্য কৰা হয়। ভাৰতৰ তামিলনাডু ৰাজ্যৰ কইম্বাটুৰ জিলাৰ পোল্লাচি অঞ্চলৰ আনাইমালাইত তেওঁৰ মুখ্য মন্দিৰ অৱস্থিত।

**আৰুলমিগু শ্ৰী মাছানি আম্মান মন্দিৰ** আনাইমালাইত অৱস্থিত এক অতি পূজনীয় মন্দিৰ, যিটো পোলাচিৰ দক্ষিণ-পশ্চিম দিশত প্ৰায় ২৪ কিলোমিটাৰ (১৫ মাইল) দূৰৈত অৱস্থিত। দেৱীক মূৰৰ পৰা ভৰিলৈকে ১৫ ফুট জোখত হেলান ভংগীমাত দেখা যায়, যিটো ৰূপ অতি অনন্য। ই আলিয়াৰ নদী আৰু উপৰ নদীৰ সংগমস্থলীত অৱস্থিত। ইয়াত এটা জনবিশ্বাস আছে যে মাছানি আম্মানে তেওঁৰ ত্ৰিশূলৰ চাৰিওফালে ঘূৰি থকা ব্যক্তিজনৰ যিকোনো ৰোগ নিৰাময় কৰে৷  ঋতুস্ৰাৱৰ সমস্যাৰ পৰাও এই দেৱীয়ে সকাহ দিয়ে।

## কিংবদন্তী
স্থানীয় পৰম্পৰা অনুসৰি অন্নমলাই প্ৰাচীন কালত নান্নুৰ নামেৰে জনাজাত আছিল আৰু এই অঞ্চলত নান্নুৰণৰ শাসন আছিল। তেওঁৰ ঘন আমৰ বাগিচাৰ পৰা ফল ছিঙি লোৱা সকলক কঠোৰ শাস্তি দিয়াৰ কথা ঘোষণা কৰিছিল। এদিন এগৰাকী মহিলাই ল’বলগীয়া কঠোৰ ব্যৱস্থা নাজানি এবিধ ফল সেৱন কৰিলে। সাধাৰণ জনতাৰ অনুৰোধৰ পিছতো নান্নুৰণে তেওঁক মৃত্যুদণ্ডৰ শাস্তি প্ৰদান কৰে। পিছত বিজয়মংগলমৰ সমীপত হোৱা কাজিয়াত গাঁৱৰ ৰাইজে নান্নুৰনক হত্যা কৰি আত্মবলি দিয়া মহিলাগৰাকীক পূজা কৰিবলৈ মন্দিৰ নিৰ্মাণ কৰা হয়। যিহেতু মহিলাগৰাকীক হত্যা কৰা হৈছিল সেয়ে দেৱীগৰাকীক মাছানী বুলি কোৱা হৈছিল যাৰ অৰ্থ পুৰণি তামিল ভাষাত সাধাৰণ। পাছলৈ এই দেৱী মাছানি আম্মান নামেৰে পৰিচিত হ’ল।

## তথ্যসূত্ৰ

শ্ৰেণী:হিন্দু দেৱী
শ্ৰেণী:লোকগাথা
কেঁচাইখাতী

**কেঁচাইখাতী** ("কেঁচা মাংস খোৱা") উত্তৰ-পূব ভাৰতৰ এগৰাকী বিশিষ্ট দেৱী। অৰুণাচল প্ৰদেশৰ পায়াৰ ওচৰত তেওঁৰ মন্দিৰ তাম্ৰেশ্বৰী মন্দিৰ আছে৷ নৱম শতিকাৰ কালিকা পুৰাণত তেওঁক দিক্কাৰাৱাসিনী (Dikkaravasini) বুলি কোৱা হয় যাৰ মন্দিৰে কামৰূপৰ পূব সীমা গঠন কৰিছিল। কামাখ্যা দেৱী আৰু কামাখ্যা মন্দিৰে যিদৰে ব্ৰাহ্মণ পুৰোহিতক অধিগ্ৰহণ কৰি কিংবদন্তি নৰকাসুৰ আৰু ঐতিহাসিক কামৰূপ ৰজাৰ সৈতে জড়িত হৈ পৰিছিল, কেকাইখাতীয়ে কিন্তু ব্ৰাহ্মণ্য প্ৰভাৱৰ পৰিসৰৰ বাহিৰত থাকিল আৰু চুতীয়া ৰাজ্যৰ৫৬৫৬৫ সময়ত আৰু তাৰ পিছত বৰ্তমান সময়লৈকে দেউৰী পুৰোহিতৰ নিয়ন্ত্ৰণত থাকিল।

বিশেষভাৱে ৰক্তপিপাসু দেৱী হিচাপে পৰিচিত কেঁচাইখাতীক ১৫২৩ খ্ৰীষ্টাব্দত আহোমসকলে চুতীয়া ৰাজ্য দখল কৰাৰ বহু পিছতলৈকে বাৰ্ষিক উৎসৱৰ সময়ত আৰু দুৰ্যোগৰ সময়ত মানৱ বলি দান কৰা হৈছিল৷ যেতিয়া আহোম ৰজা চুহিত্পংফা (১৭৮০–১৭৯৫) বা গৌৰীনাথ সিংহ ৰাজপাতত বহে, তেওঁ এই প্ৰথা নিষিদ্ধ কৰে। কেঁচাইখাতী চুতীয়া ৰাজ্য লগতে ডিমাছা ৰাজ্যৰো তত্ত্বাৱধায়ক দেৱী আছিল আৰু আহোম ৰাজ্যই দেউৰী পুৰোহিতসকলক বিশেষ সন্মান প্ৰদান কৰিছিল।

## কিংবদন্তি
কেঁচাইখাতী বুঢ়া-বুঢ়ীৰ কন্যা আৰু পিছাদেমাৰ কনিষ্ঠা ভগ্নী বুলি উল্লেখ কৰা হৈছে। পৰম্পৰা অনুসৰি এই জগতত পাপৰ প্ৰৱৰ্তনৰ বাবে কেঁচাইখাতীয়ে প্ৰথমে বুঢ়া-বুঢ়ীৰ ওচৰত মানৱ বলি দিছিল—আৰু কালক্ৰমত এই বলিদানৰ পৰিৱৰ্তে তেঁওৰ ওচৰত বলি দিয়া আৰম্ভ হৈছিল। মাংসভোজী স্বভাৱৰ বাবেই তেওঁক হিন্দু আৰু বৌদ্ধ পৌৰাণিক কাহিনীৰ মাংসভোজী দানৱ পিশাচৰ নামেৰে পিশাচী বুলিও কোৱা হয়।

মধ্য যুগত তেওঁৰ পূজা ক্ষমতা, যুদ্ধ আৰু ৰাজকীয়তাৰ সৈতে জড়িত আছিল। হিন্দু ধৰ্মৰ প্ৰভাৱত তেওঁ বিভিন্ন নামেৰে পৰিচিত হৈছে: চুতীয়াসকলে শদিয়াত তাম্ৰেশ্বৰী, ডিমাছাসকলে মাইবঙত ৰণচণ্ডী নামেৰে পূজা কৰে৷ টাই খামতীসকলৰ বাবে তেওঁ হয়তো “নাং হু থং” নামেৰে পৰিচিত হ’ব পাৰে।

## তথ্য সংগ্ৰহ

শ্ৰেণী:হিন্দু দেৱী
চাবিলা নেতম

**ছাবিলা অৰবিন্দ নেতম** (, জন্ম ২২ মে' ১৯৪৮) এজন ভাৰতীয় জাতীয় কংগ্ৰেছ ৰাজনীতিবিদ আৰু একাদশ লোকসভা কংকৰ সংৰক্ষিত সমষ্টিৰ সদস্য।

## আৰম্ভণি জীৱন
১৯৪৮ চনৰ ২২ মে'ত বস্তৰ জিলাৰ ভৈছমুণ্ডী গাঁৱত চাবিলাই জন্মগ্ৰহণ কৰে৷ তেওঁ স্থানীয় চৰকাৰী বিদ্যালয়ৰ পৰা মেট্ৰিক ডিগ্ৰী লাভ কৰিছিল।

## কৰ্মজীৱন
১৯৯৬ ভাৰতীয় সাধাৰণ নিৰ্বাচনৰ সময়ত ভাৰতীয় জাতীয় কংগ্ৰেছ (INC) দলে অৰবিন্দ নেতমক টিকট দিবলৈ অস্বীকাৰ কৰিছিল কাৰণ তেওঁৰ নাম হাৱালা কেলেংকাৰীত ওলাইছিল৷ তাৰ পৰিৱৰ্তে তেওঁৰ পত্নী চাবিলাক চৰকাৰী প্ৰাৰ্থী হিচাপে সাজু কৰিছিল। তেওঁ ২,১৯,১৯১ টা ভোট লাভ কৰি ভাৰতীয় জনতা পাৰ্টিৰ সোহন পটাইক (১৯৪,৭৭১ ভোট) পৰাস্ত কৰি অনুসূচিত জনজাতিৰ বাবে সংৰক্ষিত কাংকেৰ আসনৰ পৰা সংসদ সদস্য হয়। অৱশ্যে ডেৰ বছৰৰ ভিতৰতে সদন ভংগ কৰা হয় আৰু নেটামে ১৯৯৮ চনত অনুষ্ঠিত হোৱা নিৰ্বাচনত প্ৰতিদ্বন্দ্বিতা কৰা নাছিল। তেওঁ ১৯৯৯ চনৰ ভাৰতীয় সাধাৰণ নিৰ্বাচনত থিয় দিছিল যদিও ৮৮,১৯১ টা ভোটৰ পাৰ্থক্যত পটাইৰ হাতত পৰাস্ত হৈছিল।

## ব্যক্তিগত জীৱন
১৯৬৯ চনৰ মে’ মাহত চাবিলাই অৰবিন্দ নেতমৰ সৈতে বিবাহপাশত আবদ্ধ হয়৷ দুয়োৰে চাৰিটা সন্তান আছে৷ দুজন পুত্ৰ আৰু দুগৰাকী কন্যা। তেওঁলোকৰ এগৰাকী কন্যা প্ৰীতি নেতমে ২০০৮ চনৰ ছত্তীশগড় বিধানসভাৰ নিৰ্বাচন প্ৰতিদ্বন্দ্বিতা কৰিছিল।

## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
সাৱিত্ৰী নিগম

**সাবিত্ৰী নিগম** (, ১৯১৯-১৯৮৫) এগৰাকী ভাৰতীয় ৰাজনীতিবিদ। তেওঁ সংসদৰ সদস্য আছিল। তেওঁ ৰাজ্য সভা আৰু লোকসভা-দুয়োখনতে প্ৰতিনিধিত্ব কৰিছিল। তেওঁ উত্তৰ প্ৰদেশ ভাৰতীয় জাতীয় কংগ্ৰেছৰ সদস্য। তেওঁ উত্তৰ প্ৰদেশৰ পৰা ৰাজ্যসভাত প্ৰতিনিধিত্ব কৰিছিল। আনহাতে উত্তৰপ্ৰদেশৰে বান্দ্ৰাৰ পৰা লোকসভালৈ নিৰ্বাচিত হৈছিল।

তেওঁ ইণ্ডিয়ান ফেডাৰেচন অৱ ইউনাইটেড নেচনছ এছ’চিয়েশ্যনৰ সভানেত্ৰী হিচাপেও কাৰ্যনিৰ্বাহ কৰিছিল।

তেওঁ ভাৰতৰ *ফুড এণ্ড নিউট্ৰিচন ব’ৰ্ড, গভৰ্ণৰ ব’ৰ্ড*ৰ সদস্য আছিল।  তেওঁ ভাৰতীয় গৃহিণী সংস্থাৰ সভাপতি হিচাপে দায়িত্ব পালন কৰিছিল।
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:উত্তৰ প্ৰদেশৰ ব্যক্তি
কৰুমৰিয়াম্মা

**কৰুমৰিয়াম্মা** (তামিল: கருமாரியம்மன், ৰোমানীকৃত: Karumāriamman), **কৰুমৰি** নামেৰেও পৰিচিত, বৰআই, স্বাস্থ্য আৰু নিৰাময় সৈতে জড়িত হিন্দু দেৱী। তেওঁক হিন্দু দেৱী পাৰ্বতীৰ এটা অৱতাৰ আৰু মৰিআম্মা আৰু ৰেণুকা দেৱীৰ আন এটা অৱতাৰ বুলি গণ্য কৰা হয়। প্ৰধানকৈ তেওঁৰ বাসস্থান বুলি বিশ্বাস কৰা দক্ষিণ ভাৰতৰ গাঁও যেনে তিৰুভেৰকাডুত তেওঁক পূজা কৰা হয়।

সাধাৰণতে দক্ষিণ ভাৰতৰ হিন্দু আৰু ছিংগাপুৰ, মালয়েছিয়া, শ্ৰীলংকা, আফ্ৰিকা আৰু অষ্ট্ৰেলিয়াৰ হিন্দুসকলে কৰুমৰিয়াম্মা দেৱীক পূজা কৰে।

একাংশ হিন্দুৱে তেওঁৰ সন্মানত পাংগুনি, আদি তিৰুভিলা আৰু নৱৰাত্ৰি উৎসৱ পালন কৰে, আৰু বিশ্বাস কৰা হয় যে তেওঁৰ সন্মানত এই উৎসৱ পালন কৰিলে স্বাস্থ্যজনিত সমস্যাৰ আশংকা হ্ৰাস পায় আৰু ৰোগৰ পৰা নিৰাময় পায় আৰু বৰআইৰ পৰা সকাহ পায়। আগম পূজাত কৰুমৰিয়াম্মাক পৰাশক্তি, আদিশক্তি, ইচ্ছাশক্তি, জ্ঞানশক্তি আৰু ক্ৰিয়াশক্তিৰ সংযুক্ত প্ৰকাশ হিচাপে পূজা কৰা হয়।

দক্ষিণ ভাৰতৰ থেভাৰ আৰু আগমুদায়াৰ জাতিৰ মাজত প্ৰধানকৈ কৰুমৰিয়াম্মা দেৱীৰ পূজা কৰা হয় যিসকলে তেওঁক নিজৰ পৰিয়াল আৰু প্ৰাথমিক দেৱতাৰ লগতে নিজৰ কুলদেৱী হিচাপে গণ্য কৰে।

## কিংবদন্তি
কিংবদন্তি অনুসৰি কৰুমৰিয়াম্মাই এবাৰ ভৱিষ্যদ্বাণীকাৰীৰ বেশ ধৰি সৌৰ দেৱতা সূৰ্য্য ওচৰলৈ গৈ তেওঁৰ ভৱিষ্যতৰ আগজাননী দিছিল। সূৰ্য্যই কৰুমৰিয়াম্মাক আওকাণ কৰিলে, তাইক দৰ্শন দিবলৈ অস্বীকাৰ কৰিলে। ক্ষুব্ধ হৈ দেৱী গুচি আহিল। কৰুমৰিয়াম্মাই তেওঁৰ বাসস্থান এৰি যোৱাৰ লগে লগে সূৰ্য্যই নিজৰ প্ৰভা হেৰুৱাবলৈ ধৰিলে। লাহে লাহে তেওঁ এচপৰা বিশাল কয়লালৈ ৰূপান্তৰ হ’ল, যাৰ ফলত পৃথিৱীখন আন্ধাৰত ডুব গ’ল আৰু বিশ্বব্ৰহ্মাণ্ডত বিশৃংখলতাই বিৰাজ কৰিলে। সূৰ্য্যই নিজৰ ভুল উপলব্ধি কৰি দেৱীৰ ওচৰত ক্ষমা বিচাৰিলে। কৰুমৰিয়াম্মাক শান্ত কৰিবলৈ সূৰ্য্যই বছৰত দুবাৰকৈ তাইৰ ভৰি চুব বুলি প্ৰতিশ্ৰুতি দিলে। কৰুমৰিয়াম্মাই সূৰ্য্যক আশীৰ্বাদ দিলে আৰু তেওঁ নিজৰ হেৰুৱা জিলিকনি ঘূৰাই পালে। আজিও কৰুমৰিয়াম্মাৰ বাসগৃহ তিৰুভেৰকাডুত সূৰ্যৰ ৰশ্মি পোনে পোনে তেওঁৰ ভৰিত পৰে। এই ঘটনা তামিল কেলেণ্ডাৰৰ পাংগুনি (মাৰ্চ – এপ্ৰিল) আৰু পুৰাতসী (ছেপ্টেম্বৰ – অক্টোবৰ) মাহত সংঘটিত হয়।

## তথ্য সংগ্ৰহ

শ্ৰেণী:হিন্দু দেৱী
বীৰমগুণ্টা পলেৰাম্মা মন্দিৰ

**বীৰমগুণ্টা পলেৰাম্মা** মন্দিৰ অন্ধ্ৰ প্ৰদেশৰ নেল্লোৰ জিলাৰ ২০০ বছৰ পুৰণি পুনৰ প্ৰতিষ্ঠিত মন্দিৰ , যিটো দেৱী পোলেৰাম্মাৰ বাবে পবিত্ৰ । পোলেৰম্মা হৈছে প্ৰাক- বৈদিক দেৱতা, যাক প্ৰধানকৈ অন্ধ্ৰ প্ৰদেশত পূজা কৰা হয়, আৰু শক্তিৰ স্থানীয় ৰূপ। তাইক গ্ৰাম দেৱতা (গাঁও ৰক্ষা কৰা দেৱী) হিচাপে পূজা কৰা হয়।

গাঁৱৰ মাজমজিয়াত নতুন মন্দিৰটো স্থাপন কৰা হৈছিল যদিও পোলেৰাম্মা এগৰাকী উপকূলীয় দেৱী যাৰ মন্দিৰ সাধাৰণতে গাঁৱৰ বাহিৰৰ অংশত স্থাপন কৰা হয়। আল্লুৰকে ধৰি অন্ধ্ৰ প্ৰদেশৰ আন বিভিন্ন স্থানতো এই ঘটনা দেখা যায়।

## ইতিহাস
১৮০০ চনত ভাৰতত ব্ৰিটিছ গাঁও বিষয়াই এই মন্দিৰটো প্ৰথম নিৰ্মাণ কৰিছিল, তাৰ আগতে গাঁওবাসীয়ে বিশেষ অনুষ্ঠানত সৃষ্টি কৰা কিন্তু স্থায়ী ৰূপ বা প্ৰতিষ্ঠা নোহোৱাকৈ বোকা দেৱতাৰ ৰূপত পোলেৰাম্মাক পূজা কৰে। স্থায়ী মন্দিৰটো প্ৰতিষ্ঠা হোৱাৰ পিছৰে পৰা বিভিন্ন হিন্দু উৎসৱ উদযাপনত আচাৰ-অনুষ্ঠানৰ সৈতে পোলেৰাম্মা উদযাপন কৰা হৈছিল।

নতুন মন্দিৰৰ বাবে ধন সংগ্ৰহ কৰিছিল গাঁৱৰ মানুহে আৰু প্ৰকৃত নিৰ্মাণ নিৰ্মাণ গাঁৱৰ যুৱক-যুৱতীসকলে কৰিছিল।

## বাহ্যিক সংযোগ
*মন্দিৰ উদ্বোধনী ভিডিঅ'

## তথ্যসূত্ৰ

শ্ৰেণী:হিন্দু দেৱী
শ্ৰেণী:হিন্দু ধৰ্ম
বয়কোণ্ডা গংগামা

**বয়কোণ্ডা গংগামা** হ'ল অন্ধ্ৰপ্ৰদেশৰ বাংগালুৰুৰ পৰা ১৫০ কিলোমিটাৰ দূৰৈত থকা বয়কোণ্ডা নামৰ ঠাইত অৱস্থিত এটা মন্দিৰ। ইয়াক গংগামা দেৱী (শক্তিৰ অৱতাৰ) বুলিও কোৱা হয়। ইয়াত হিন্দু তীৰ্থ কেন্দ্ৰও আছে।

## ইতিহাস
বহু শতিকাৰ আগতে পৰ্বতৰ আশে-পাশে থকা বনাঞ্চলত বয়ছ আৰু য়েলিক জনগোষ্ঠীয়ে বাস কৰিছিল। থিয় হৈ নবাবৰ অত্যাচাৰী আৰু স্বয়ংক্ৰিয় শাসনৰ বিৰোধিতা কৰিছিল৷ তেওঁলোকে মুছলমান সৈন্যৰ প্ৰতিশোধ লৈ খেদি পঠিয়াইছিল। গোলকণ্ডাৰ নবাবে বিদ্ৰোহক মষিমূৰ কৰিবলৈ আৰু সৈন্য পঠিয়াইছিল। বয়া জনজাতিসকলে মুছলমান সেনাৰ আক্ৰমণ সহ্য কৰিব নোৱাৰি হাবিলৈ পলাই পাহাৰৰ ওচৰত প্ৰণাম কৰি সৰ্বশক্তিমানক উদ্ধাৰ কৰিবলৈ প্ৰাৰ্থনা কৰে। পাহাৰৰ পৰা দেৱী শক্তিৰ আত্মা নামি, জনজাতীয় লোকসকলক আশ্ৰয় দিলে আৰু নবাবৰ সৈন্য থেতেলিয়াই পেলালে। বিজয়ৰ পিছত বয়ছে গংগা মন্দিৰ নিৰ্মাণ কৰিছিল, যিয়ে তেওঁলোকক অশুভৰ পৰা ৰক্ষা কৰিছিল আৰু যুগ যুগ ধৰি বিখ্যাত হৈছিল।

## কিংবদন্তী
বিশ্বাস কৰা হয় যে ভক্তসকলক আশীৰ্বাদ প্ৰদান কৰা দেৱীগৰাকীক ইয়াত বয়ছ নামৰ প্ৰাচীন স্থানীয় লোকসকলে আৱিষ্কাৰ কৰিছিল আৰু তেতিয়াৰ পৰাই তেওঁলোকে দেৱীৰ প্ৰতি নিজৰ ভক্তি আৰু প্ৰাৰ্থনা আগবঢ়াই আহিছে।

## মন্দিৰ
পাহাৰৰ ওপৰত অৱস্থিত বহুতো প্ৰাচীন মন্দিৰৰ ভিতৰত গংগাম্মা দেৱীৰ মন্দিৰ অন্যতম। "বা-ই-কন-দা" বুলি উচ্চাৰণ কৰা "বাইকোণ্ডা" শব্দটোৰ অৰ্থ হৈছে কুঁৱা থকা পাহাৰ। এই কুঁৱাৰ ঠিক কাষতে দেৱী বাস কৰে আৰু তেওঁ অতি শক্তিশালী বুলি বিশ্বাস কৰা হয়। এই দেৱীয়ে সকলো অশুভ ধ্বংস কৰা বুলি জনা যায় আৰু আন্তৰিকতাৰে পূজা কৰা সকলে সফল হোৱাটো নিশ্চিত। তাইৰ মন্দিৰটো ভেংকটেশ্বৰৰ ভগ্নীৰ নামত উচৰ্গা কৰা হৈছে ৷

ভক্তসকলে ইয়ালৈ আহি নিজৰ ইচ্ছা প্ৰকাশ কৰে আৰু এবাৰ ইচ্ছা পূৰণ হ’লে তেওঁলোকে পুনৰ আহে দেৱী গংগাম্মাক প্ৰসাদ দিবলৈ যিটো তেওঁলোকৰ ইচ্ছা সত্য হোৱাৰ পিছত তেওঁলোকে সন্মতি দিলেহেঁতেন।

কুঁৱাৰ পানীয়ে ছালৰ বহু ৰোগ নিৰাময় কৰে বুলি ধাৰণা কৰা হৈছে। স্থানীয় লোকসকলে বিশ্বাস কৰে যে পুষ্কৰিণী পানী অতি শক্তিশালী, আৰু পথাৰত ছটিয়াই দিলে ভাল শস্য পোৱা যাব। ভক্তসকলে দেৱতাৰ মূৰত এপাহ ফুল ৰাখি নিজৰ ইচ্ছা পূৰণ হ’ব নে নহয় পৰীক্ষা কৰিব পাৰে। স্থানীয় লোকৰ মতে ফুলটো সোঁফালে পৰিলে বাওঁফালে পৰিলে ধনাত্মক আৰু ঋণাত্মক হয়। ইয়ালৈ অহা ভক্তসকলে "থিৰথা" ল'ব লাগে, কুঁৱাৰ পবিত্ৰ পানী যিটোৱে বেয়াক নিৰাময় আৰু দূৰ কৰে বুলি বিশ্বাস কৰা হয়।

দেৱীৰ বাবে প্ৰসাদ সাধাৰণতে কুকুৰা বা ভেড়া যিটো দেৱীৰ ওচৰত বলি দিয়া হ’ব আৰু মাংস একে ঠাইতে ৰান্ধিব আৰু লগত অহা পৰিয়ালৰ সকলো সদস্যই খাব।

বছৰত এবাৰ মন্দিৰ নৱত্ৰি উৎসৱত সমগ্ৰ ভাৰতৰ পৰা বিশেষকৈ দক্ষিণৰ পৰা লাখ লাখ লোক আহে।

## ব্যৱস্থাপনা
১৯৯০ চনত অন্ধ্ৰ প্ৰদেশৰ এনডাউমেণ্ট বিভাগে গংগাম্মা মন্দিৰটো দখল কৰে।তেতিয়াৰ পৰাই এজন কাৰ্যবাহী বিষয়াই মন্দিৰৰ প্ৰশাসনৰ দায়িত্বত থাকে আৰু মন্দিৰটোৰ উন্নয়নৰ বাবে প্ৰচেষ্টা চলোৱা হয় আৰু ভক্তসকলৰ বাবে সা-সুবিধা সৃষ্টি কৰা হয়।

## বাহ্যিক সংযোগ
* Shakti: Listing of usage in Puranic literature

## তথ্যসূত্ৰ
শ্ৰেণী:হিন্দু দেৱী
উম্বুল উম্বুল

**উম্বুল-উম্বুল**, যাক ৰেৰণ্টেক বা অতি প্ৰাচীন মতে “টুংগুল’’ বুলিও কোৱা হয়, কাপোৰৰ ফিতাৰে নিৰ্মিত এক প্ৰকাৰৰ পতাকা বা ধ্বজা বা নিচান, যাৰ দীঘল এটা ফাল খুঁটাৰ লগত সংলগ্ন কৰা হয়। ইণ্ডোনেছিয়াৰ জাভা আৰু বালিৰ পৰম্পৰাগত সংস্কৃতিত ইয়াক ব্যৱহাৰ কৰা হয়; ইয়াৰ উৎসৱ আদিত কঢ়িয়াই নিয়া হয় আৰু অন্যান্য অনুষ্ঠানত আলংকাৰিক সজ্জাৰ কামো কৰা হয়। ইণ্ডোনেছিয়াৰ স্বাধীনতা দিৱসৰ স্মৃতিত আগষ্ট মাহত সমগ্ৰ ইণ্ডোনেছিয়াত ৰাজপথৰ দুয়ো কাষত ৰঙা আৰু বগা উম্বুল-উম্বুল উৰুৱাই দিয়া হয়। 

জাভা আৰু বালিৰ পৰম্পৰাগত উম্বুল-উম্বুল সাধাৰণতে বক্ৰ, কাৰণ ইহঁত বাঁহৰ খুঁটাত সুমুৱাই কৰা হয়, যিবোৰ নমনীয় আৰু বতাহত দোল খাোৱা। পৰম্পৰাগত উম্বুল-উম্বুল বালিৰ পেঞ্জোৰ নামৰ বস্তুৰ সৈতে মিল আছে, যিবোৰ গালুংগান উৎসৱৰ সময়ত ডাঙৰ কৰা হয়। পেঞ্জোৰ হৈছে বোৱা জানুৰ নামৰ কাপোৰেৰে সজাই থোৱা বক্ৰ বাঁহৰ খুঁটা, নাৰিকলৰ কুমলীয়া পাত, যিটো কেতুপাটৰ থোপা ব’বলৈ ব্যৱহাৰ কৰা সামগ্ৰী। টিপবোৰ প্ৰায়ে বোৱা জানুৰ অলংকাৰেৰে সজাই তোলা হয়। আধুনিক আম্বুল-উম্বুল সাধাৰণতে পোন ধাতুৰ পতাকাৰ খুঁটাত সংলগ্ন কৰা হয়।
## ব্যুৎপত্তিবিজ্ঞান

১৮৬২ চনৰ এখন চুন্দানিজ ভাষাৰ অভিধানত "উম্বুল-উম্বুল" শব্দটোৰ আক্ষৰিক অনুবাদ পোৱা হৈছে "এখন পতাকা বা যিকোনো সংকেত, পতাকা বা অন্য বস্তু হিচাপে, দূৰৈৰ পৰা দেখা পোৱাকৈ উত্তোলন কৰা থকা। নিচানত থলুৱা মুখিয়ালৰ ব্যক্তিত্বৰ বিষয়ে লিখি উৰুৱাই নিয়া হৈছিল। বৰশীৰ দৰে বেঁকা সংলগ্ন সৰু পতাকা।" ইয়াৰ উপৰিও ইয়াত উল্লেখ কৰা হৈছে যে একেটা শব্দৰ উচ্চাৰণ বেলেগ বেলেগ হোৱাৰ অৰ্থ হৈছে "দৃশ্যত অহা, দেখা দিয়া।"

## তথ্য সূত্ৰ

শ্ৰেণী:পতাকা
শ্ৰেণী:ইণ্ডোনেছিয়াৰ সংস্কৃতি
শ্ৰদ্ধা শশীধৰ

**শ্ৰদ্ধা শশীধৰ** () (জন্ম: ৩ ছেপ্টেম্বৰ ১৯৯৬) এগৰাকী ভাৰতীয় সৌন্দৰ্য্য প্ৰতিযোগিতাৰ খিতাপধাৰী যিয়ে মিছ দিভা ইউনিভাৰ্ছ ২০১৭-ৰ মুকুট পিন্ধিছিল আৰু মিছ ইউনিভাৰ্ছ ২০১৭-ত ভাৰতক প্ৰতিনিধিত্ব কৰিছিল।

তেওঁ নাইক, ইয়ামাহা ফেচিনো আদি ব্ৰেণ্ডৰ বাবে মডেলিং কৰি আহিছে। মিছ ইউনিভাৰ্ছ ইণ্ডিয়া ২০১৭-ৰ সময়ৰ পৰা তেওঁ ঘানা, থাইলেণ্ড, ফিলিপাইনছ আদি দেশত বস্ত্ৰ, পৰ্যটন আৰু ৰিয়েল এষ্টেটৰ অনুষ্ঠানৰ প্ৰচাৰৰ বাবে ভাৰতীয় প্ৰতিনিধি হিচাপে আন্তঃৰাষ্ট্ৰীয় ভ্ৰমণ কৰিছে৷

## প্ৰাৰম্ভিক জীৱন
শ্ৰদ্ধাৰ জন্ম হৈছিল ভাৰতৰ চেন্নাইত। নাছিকৰ দেওলালিৰ আৰ্মি পাব্লিক স্কুলৰ পৰা স্কুলীয়া শিক্ষা গ্ৰহণ কৰি মুম্বাইৰ ছফিয়া কলেজ ফৰ উইমেনত নামভৰ্তি কৰি গণমাধ্যমৰ ডিগ্ৰী লাভ কৰিছে। 

## পেজেণ্ট্ৰী

### মিছ ডিভা-২০১৭
শ্ৰদ্ধাই ইয়ামাহা ফাচিনো মিছ ডিভা ইউনিভাৰ্ছ ২০১৭-ৰ মুকুট পিন্ধিছিল বিদায়ী খিতাপধাৰী ইয়ামাহা ফাচিনো মিছ ডিভা ইউনিভাৰ্ছ ২০১৬-ৰ ৰশ্মিতা হৰিমুৰ্থীৰ পৰা।

### মিছ ইউনিভাৰ্ছ ২০১৭
২০১৭ চনৰ ২৬ নৱেম্বৰত আমেৰিকাৰ নেভাদাৰ লাছ ভেগাছৰ দ্য এক্সিছত অনুষ্ঠিত হোৱা মিছ ইউনিভাৰ্ছ ২০১৭ত ভাৰতক প্ৰতিনিধিত্ব কৰিছিল যদিও তেওঁ স্থান পোৱা নাছিল৷

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
কল্পনা কালাহস্তি

**কল্পনা কালাহস্তি** ; (জন্ম ১৯৭৪) ভাৰতীয় মহাকাশ গৱেষণা সংস্থা (ISRO)ত কৰ্মৰত এগৰাকী ভাৰতীয় বিজ্ঞানী আৰু ইলেক্ট্ৰনিক্স আৰু যোগাযোগ অভিযন্তা। বৰ্তমান তেওঁ চন্দ্ৰযান-৩ মিছনৰ সহযোগী প্ৰকল্প পৰিচালক হিচাপে কাম কৰি আছে। কল্পনাই ভাৰতৰ বিভিন্ন উপগ্ৰহ নিৰ্মাণত যথেষ্ট সহায় কৰিছে আৰু চন্দ্ৰযান-২ অভিযানৰ লগত জড়িত আছিল।

## প্ৰাৰম্ভিক জীৱন আৰু শিক্ষা
১৯৭৪ চনত চেন্নাইত জন্মগ্ৰহণ কৰিছিল কল্পনাৰ।
মাদ্ৰাজ বিশ্ববিদ্যালয়ৰ পৰা ইলেক্ট্ৰনিকছ আৰু কমিউনিকেচন ইঞ্জিনিয়াৰিঙত স্নাতক ডিগ্ৰী লাভ কৰে।

## কৰ্ম জীৱন

২০০০ চনত ইছৰো (ISRO)ত বিজ্ঞানী হিচাপে যোগদান কৰে। প্ৰাৰম্ভিক বছৰবোৰত কল্পনাই বিভিন্ন উপগ্ৰহ প্ৰকল্পত কাম কৰি কেইবাটাও যোগাযোগ আৰু ৰিম’ট চেন্সিং উপগ্ৰহৰ সফল উৎক্ষেপণত গুৰুত্বপূৰ্ণ ভূমিকা পালন কৰিছিল। উপগ্ৰহৰ সঠিক স্থান নিৰ্ণয়ৰ বাবে প্ৰপালচন ব্যৱস্থা বিকশিত কৰাৰ পৰা আৰম্ভ কৰি পৃথিৱীৰ উচ্চ ৰেজোলিউচনৰ ছবি ধৰিব পৰাকৈ উন্নত ইমেজিং সঁজুলি ডিজাইন কৰালৈকে তেওঁ আগবাঢ়ি আহিছে। অৱশেষত তেওঁ ইছৰ'ৰ বাবে এক ল্যাণ্ডমাৰ্ক প্ৰজেক্ট চন্দ্ৰযান-২ মিছনৰ অংশ হৈ পৰে।  ২০১৯ চনত তেওঁ চন্দ্ৰযান-৩ মিছনৰ সহযোগী প্ৰকল্প সঞ্চালিকা হিচাপে নিযুক্তি লাভ কৰে আৰু চন্দ্ৰৰ লেণ্ডাৰ ব্যৱস্থাৰ ডিজাইন আৰু অনুকূলতাত সহায় কৰে। 

## তথ্য সূত্ৰ